Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2024/10/188599/	လောက်ကိုင်မြို့ကို စစ်ကောင်စီတပ်က ယနေ့ နံနက်အစောပိုင်း လေယာဉ်ဖြင့် ဗုံးကျဲချပြန်	["လောက်ကိုင်မြို့ကို စစ်ကောင်စီတပ်က ယနေ့ နံနက်အစောပိုင်း လေယာဉ်ဖြင့် ဗုံးကျဲချပြန်", "ရန်ကုန်၊ အောက်တိုဘာ ၁၉", "ရှမ်းပြည်နယ်မြောက်ပိုင်း လောက်ကိုင်မြို့ကို အကြမ်းဖက်စစ်ကောင်စီက ယနေ့ နံနက်အစောပိုင်း လေယာဉ်ဖြင့် ဗုံးများကျဲချခဲ့ကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုကြသည်။", "ယနေ့အောက်တိုဘာလ ၁၉ ရက်နေ့ နံနက် ၁ နာရီ ၃၇ မိနစ်အချိန် လောက်ကိုင်မြို့သို့ စစ်ကောင်စီ၏ တိုက်လေယာဉ်က လာရောက် ဗုံးကျဲချသွားခြင်းဖြစ်ကြောင်း၊ လားရှိုးမြို့ကို တိုက်ခိုက်သိမ်းပိုက်ရရှိခဲ့သည့် ဩဂုတ်လကတည်းက လောက်ကိုင်မြို့ကို ဗုံးကျဲမှုများ ရပ်နားခဲ့ရာမှ ယနေ့ နံနက်ပိုင်းတွင် စစ်ကောင်စီတပ်က ဗုံးလာကျဲခြင်းဖြစ်ကြောင်း ဒေသပြည်သူများက ဆိုကြသည်။", "“လားရှိုးရပြီးကတည်းက လောက်ကိုင်ကို ဗုံးမကျဲတော့တာ။ ဒီမနက်တော့ မနက် ၁ နာရီခွဲကျော်ကျော်လေးမှာ ဗုံးလာကျဲတယ်။ ဗုံးအကြီး ၁ လုံးမကွဲဘူး။ တစ်လုံးတော့ ကွဲတယ်။ ဆီအောဘက်သွားတဲ့လေ့ကျင့်ရေးကွင်းဘက်မှာ ဗုံးချသွားတာ။ လေယာဉ်က နိမ့်နိမ့်လေး ပျံပြီး ဗုံးကျဲသွားတာ” ဟု ဒေသပြည်သူတစ်ဦးက ပြောဆိုသည်။", "အကြမ်းဖက်စစ်ကောင်စီတပ်က ယမန်နေ့ညပိုင်း နောင်ချိုမြို့နယ်ကို ဗုံးကျဲချခဲ့ရာ ကလေးငယ် ၂ ဦး အပါအဝင် ပြည်သူ ၃ ဦး သေဆုံးခဲ့ပြီး နေအိမ်အများအပြား ထိခိုက်ပျက်စီးခဲ့ကြောင်း သိရှိရသည်။", "ဓာတ်ပုံ- လောက်ကိုင်မြို့နယ်ကို ဇူလိုင်လအတွင်း စစ်တပ်က လေယာဉ်ဖြင့် ဗုံးကျဲချခဲ့စဉ်။ (ပုံအဟောင်းဖြစ်ပါသည်။)"]
https://yktnews.com/2024/10/189656/	လောက်ကိုင်မြို့ကို ယနေ့ နံနက်ပိုင်း လေယာဉ်ဖြင့် ဗုံးကျဲမှု ပြည်သူ ၄ ဦးအနည်းငယ် ဒဏ်ရာရရှိပြီး ဟိုတယ်နှင့်နေအိမ် အဆောက်အအုံတချို့ ပျက်စီး	["လောက်ကိုင်မြို့ကို ယနေ့ နံနက်ပိုင်း လေယာဉ်ဖြင့် ဗုံးကျဲမှု ပြည်သူ ၄ ဦးအနည်းငယ် ဒဏ်ရာရရှိပြီး ဟိုတယ်နှင့်နေအိမ် အဆောက်အအုံတချို့ ပျက်စီး", "ရန်ကုန်၊ အောက်တိုဘာ ၂၇", "ရှမ်းပြည်နယ်မြောက်ပိုင်း၊ လောက်ကိုင်မြို့ကို ယနေ့ နံနက်ပိုင်း လေယာဉ်ဖြင့် ဗုံးကျဲချခဲ့ရာ ပြည်သူ ၄ ဦးအနည်းငယ် ဒဏ်ရာရရှိပြီး ဟိုတယ်အဆောက်အအုံနှင့် နေအိမ်တချို့ ပျက်စီးသွားကြောင်း MNDAA က သတင်းထုတ်ပြန်သည်။", "ယနေ့အောက်တိုဘာလ ၂၇ ရက်နေ့ နံနက် ၀၀ နာရီ ၂၀ မိနစ်အချိန်နှင့် နံနက် ၀၀ နာရီ ၂၇ မိနစ်အချိန်တို့တွင် စစ်လေယာဉ်များဖြင့် လောင်ကိုင်မြို့ပေါ်သို့ ဗုံးများကျဲချခဲ့ခြင်းဖြစ်ကြောင်း၊ ဗုံးကျဲမှုကြောင့် ပြည်သူ ၄ ဦးထိခိုက်ဒဏ်ရာရရှိသော်လည်း ဒဏ်ရာ ပြင်းထန်သူမရှိကြောင်း ၊ ဗုံးကျဲမှုကြောင့် လောက်ကိုင်မြို့ရှိ စွမ်းဖုန်ချိန်(Shuang feng cheng)ဧရိယာမှ ဟိုတယ်အဆောက်အအုံအများအပြား ပျက်စီးခဲ့ကြောင်း၊ ယင်းဒေသရှိ အစားအစာရောင်းဝယ် လမ်း ဆိုးရွားစွာ ပျက်စီးခဲ့ကြောင်း၊ အခြားအိမ်အများအပြားလည်း ထိခိုက်မှုအမျိုးမျိုးဖြင့် ပျက်စီးခဲ့ကြောင်း သိရှိရသည်။", "အကြမ်းဖက်စစ်ကောင်စီက ယနေ့ ကျရောက်သည့် ၁၀၂၇ စစ်ဆင်ရေး ၁ နှစ်ပြည့်အဖြစ် နမ့်ခမ်းမြို့ကိုလည်း ယနေ့ နံနက် ၇ နာရီကျော်အချိန် ဗုံးများကျဲချခဲ့ကြောင်း သိရှိရသည်။"]
https://yktnews.com/2023/11/131442/	လောက်ကိုင်မြို့ကို ဝင်ရောက်တိုက်ခိုက်မည်ဟု MNDAA က ကြေညာ	["လောက်ကိုင်မြို့ကို ဝင်ရောက်တိုက်ခိုက်မည်ဟု MNDAA က ကြေညာ", "ရန်ကုန်၊ နိုဝင်ဘာ ၁၅", "ရှမ်းပြည်နယ်မြောက်ပိုင်း၊ လောက်ကိုင်မြို့ကို ဝင်ရောက်တိုက်ခိုက်မည်ဖြစ်ကြောင်း ကိုးကန့် MNDAA က ယမန်နေ့တွင် ကြေညာထားသည်။", "လောက်ကိုင်မြို့ကို ဝန်းရံထားနိုင်သော အခြေအနေ ရောက်က်ရှိနေပြီဖြစ်ကြောင်း၊ ထို့ကြောင့် လောင်ကိုင်မြို့ကို တိုက်ခိုက်သိမ်းပိုက်မည်ဖြစ်ကြောင်း ၊ ကိုးကန့် MNDAA တပ်ဖွဲ့ဝင်များအနေဖြင့် စစ်မြေပြင် စည်းကမ်းနှင့် မြို့တွင်းဝင်ရောက်ချိန်တွင် လိုက်နာရန် သတ်မှတ်ထားသော စည်းမျဉ်းများကို တင်းတင်းကျပ်ကျပ် လိုက်နာဆောင်ရွက်ကြရန်၊ ပြည်သူတို့၏ အသက်အိုးအိမ်စည်းစိမ်များကို ကာကွယ်ရန်။ နိုင်ငံခြားသားများ၏ အသက်အန္တရာယ်ကို ကာကွယ်ပေးရန်၊ အွန်လိုင်းငွေကြေးလိမ်လည်မှုဂိုဏ်းများက ဖမ်းဆီးထားသောဓားစာခံများကို ကယ်တင်ရန် ပါဝင်ကြောင်း သိရှိရသည်။", "လောက်ကိုင် မြို့တွင်းသို့ဝင်ရောက်ပြီးနောက် ဖမ်းဆီးရမိသည့် အွန်လိုင်းငွေလိမ်ဂိုဏ်းဝင် တရုတ်နိုင်ငံသားများကို တရုတ်အစိုးရသို့ထံသို့ လွှဲပြောင်းရန်၊ ၄င်းငွေလိမ်ဂိုဏ်းများကို ကာကွယ်ပေးနေသူများကိုထိရောက်စွာ အရေးယူ တိုက်ခိုက်သွားမည်ဖြစ်ကြောင်း၊ အပြစ်မဲ့ပြည်သူများကို လက်လွတ်စဖွယ် သတ်ဖြတ်ခြင်း မပြုရရန် နှင့် ၎င်းအချက်ကို တပ်ဖွဲ့ဝင်အားလုံး တင်းကျပ်စွာလိုက်နာရမည်ကြောင်း MNDAA ၏ ထုတ်ပြန်ချက်တွင် ဖော်ပြထားသည်။", "စစ်ရေးလုပ်ရှားမှုဧရိယာအတွင်း ရောက်ရှိနေသော တရုတ်နိုင်ငံသားများနှင့် တရုတ်ဂက်(စ်)ပိုက်လိုင်းကို ထိခိုက်မှုမရှိစေရေး လုပ်ဆောင်သွားမည်ဖြစ်ကြောင်း သိရှိရသည်။"]
https://yktnews.com/2023/11/130181/	လောက်ကိုင်မြို့ကို သိမ်းပိုက်ရေး မြောက်ပိုင်းမဟာမိတ် ၃ ဖွဲ့က စစ်ဆင် ရေး အရှိန်အဟုန်မြှင့်တင်နေပြီး ယမန်နေ့ ညနေပိုင်းမှစတင်၍ တိုက်ပွဲများ ဖြစ်ပွား	["လောက်ကိုင်မြို့ကို သိမ်းပိုက်ရေး မြောက်ပိုင်းမဟာမိတ် ၃ ဖွဲ့က စစ်ဆင် ရေး အရှိန်အဟုန်မြှင့်တင်နေပြီး ယမန်နေ့ ညနေပိုင်းမှစတင်၍ တိုက်ပွဲများ ဖြစ်ပွား", "ရန်ကုန်၊ နိုဝင်ဘာ ၈", "ရှမ်းပြည်နယ်မြောက်ပိုင်း၊ လောက်ကိုင်ဒေသ ပြန်လည်ရရှိရေးအတွက် စစ်ဆင် ရေး အရှိန်အဟုန်မြှင့်တင်နေပြီး ယမန်နေ့ ညနေပိုင်းမှစတင်၍ လောက်ကိုင်မြို့အနီးတွင် တိုက်ပွဲများ စတင်ဖြစ်ပွားနေကြောင်း မြောက်ပိုင်းမဟာမိတ် ၃ ဖွဲ့က ပြောဆိုသည်။", "မြောက်ပိုင်းမဟာမိတ်တပ်ဖွဲ့က ၎င်းတို့၏ စစ်ဆင်ရေးပစ်မှတ်များထဲမှ တစ်ခုဖြစ်သော “လောက်ကိုင်ဒေသပြန်လည်ရရှိရေး” အတွက် စစ်ဆင်ရေးများကို အရှိန်အဟုန်မြှင့်စွာ ဆက်လက်လုပ်ဆောင်သွားမည် ဖြစ်ကြောင်း ယမန်နေ့ ညနေပိုင်းတွင် တရားဝင် ကြေညာပြီးနောက် တိုက်ပွဲများ ဖြစ်ပွားနေခြင်းဖြစ်ကြောင်း သိရှိရသည်။", "နိုဝင်ဘာ ၇ ရက်နေ့ မြောက်ပိုင်းမဟာမိတ်တပ်များ သိမ်းပိုက်ခဲ့သော တာရွှေထန်ဘက်တွင် တိုက်ပွဲများ ဆက်လက်ပြင်းထန်နေပြီး လောက်ကိုင်မြို့အနီးတွင်လည်း ယမန်နေ့ညနေပိုင်းအချိန်တွင် ရင်ဆိုင်တိုက်ပွဲတစ်ချို့ရှိခဲ့ကြောင်း၊ နိုဝင်ဘာလ ၇ ရက်နေ့ ညပိုင်းတွင် စစ်ကောင်စီတပ်က လောက်ကိုင် ဒကစ မှတစ်ဆင့် လက်နက်ကြီးများ ရမ်းသမ်း ပစ်ခတ်နေခဲ့ကြောင်း သိရှိရသည်။", "“လောက်ကိုင် ဒကစထဲကနေ မနေ့ညက လက်နက်ကြီးတွေ ပစ်နေတယ်။ လက်နက်ကြီးပစ်တာ ဘယ်လောက်များလဲဆိုရင် လျှပ်စီးလက်နေတဲ့အတိုင်းပဲ ကောင်းကင်မှာ လက်နက်ကြီးကျည် မီးတွေက ကောင်းကင်မှာ လက်နေတာ။ အတွဲလိုက် ဒုန်းတွေ လည်းပါတယ်” ဟု လောက်ကိုင်ဒေသပြည်သူတစ်ဦးက ပြောဆိုသည်။", "ရှမ်းပြည်နယ်မြောက်ပိုင်းတွင် ၁၀၂၇ စစ်ဆင်ရေး သည် နိုဝင်ဘာလ ၇ ရက်နေ့ အထိ ၁၂ ရက်တာကာလအတွင်း စစ်ကောင်စီ ၏တပ်စခန်းအကြီးအသေး စုစုပေါင်း ၁၁၉ ခုကို အောင်မြင်စွာ တိုက်ခိုက်သိမ်းယူနိုင်ခဲ့ကြောင်း သိရှိရသည်။", "ဓာတ်ပုံ- လောက်ကိုင်ဒကစက အတွဲလိုက်ဒုံးများကို ယမန်နေ့ ညပိုင်း ပစ်ခတ်နေစဉ်။"]
https://yktnews.com/2023/12/137569/	လောက်ကိုင်မြို့တွင်းသို့ MNDAA တပ်များ ဝင်ရောက်တိုက်ခိုက်သိမ်းပိုက်ချိန်တွင် စစ်ကောင်စီတပ်ဘက်မှ စစ်သားများနှင့် ပြည်သူ့စစ်အများအပြား လက် နက်ချ အညံ့ခံ၊ လက်နက်များ တောင်ပုံရာပုံ သိမ်းဆည်းရရှိ	["လောက်ကိုင်မြို့တွင်းသို့ MNDAA တပ်များ ဝင်ရောက်တိုက်ခိုက်သိမ်းပိုက်ချိန်တွင် စစ်ကောင်စီတပ်ဘက်မှ စစ်သားများနှင့် ပြည်သူ့စစ်အများအပြား လက် နက်ချ အညံ့ခံ၊ လက်နက်များ တောင်ပုံရာပုံ သိမ်းဆည်းရရှိ", "ရန်ကုန်၊ ဒီဇင်ဘာ ၂၇", "ရှမ်းပြည်နယ်မြောက်ပိုင်း၊ လောက်ကိုင်မြို့တွင်းသို့ MNDAA တပ်များ ဝင်ရောက်တိုက်ခိုက်သိမ်းပိုက်ချိန်တွင် စစ်ကောင်စီတပ်ဘက်မှ စစ်သားများနှင့် ပြည်သူ့စစ်အများအပြား လက်နက်ချ အညံ့ခံကြပြီး လက်နက်များ တောင်ပုံရာပုံ သိမ်းဆည်းရရှိနေကြောင်း တရုတ်-မြန်မာနယ်စပ်စစ်ရေးသတင်းရင်းမြစ်များထံမှ သိရှိရသည်။", "“မြို့စောင့်တပ်တွေ၊ ပြည်သူ့စစ်တွေ အကုန်လက်နက်ချကြတယ်။ ကိုးကန့် ပြည်သူ့စစ်တွေ အားလုံးနီးပါး လက်နက်ချကုန်ကြပြီ။ စစ်ကူလွှတ်တဲ့ တပ်မ ၅၅ က စစ်သားတွေလည်း လက်နက်ချကြတယ်လို့သိရတယ်။ လောက်ကိုင်မြို့နေရာအားလုံးနီးပါးကို MNDAA က ထိန်းထားနိုင်ပြီ။ ဒကစ ပဲကျန်တော့တယ်” ဟု တရုတ်-မြန်မာနယ်စပ်စစ်ရေး သတင်းရင်းမြစ်က ပြောဆိုသည်။", "ထို့ပြင် ရှမ်းပြည်နယ်မြောက်ပိုင်း၊ လောက်ကိုင်မြို့အတွင်းရှိ နေရာအများစုကို MNDAA တပ်များက ဝင်ရောက် သိမ်းပိုက် ထိန်းချုပ်ထားပြီး စစ်ကောင်စီတပ်များက တိုက်လေယာဉ်များဖြင့် တောက်လျှောက်ဆိုသလို ဗုံးကျဲ ဖျက်ဆီးနေကြောင်း လောက်ကိုင်မြို့အတွင်းရှိ စစ်ရေး သတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဒီဇင်ဘာလ ၁၉ ရက်နေ့မှ စတင်ပြီး လောက်ကိုင်မြို့နယ်ဝန်းကျင်တွင် တိုက်ပွဲများ ပြန်လည် ဖြစ်ပွားခဲ့ကာ လောက်ကိုင်မြို့တွင်း၌ပင် ထိတွေ့တိုက်ပွဲများ ဖြစ်ပွားခဲ့ကြောင်း အကြမ်းဖက် စစ်တပ်က မြို့ထဲဧရိယာကို နေ့စဉ် လက်နက်ကြီးဖြင့် ပစ်ခတ်ခြင်း၊ လေယာဉ်ဖြင့် ဗုံးကျဲမှုများ ဆက်တိုက် လုပ်ဆောင်နေကြောင်း၊ MNDAA တပ်များက လောက်ကိုင်မြို့အတွင်းရှိ နေရာအများစုကို ထိန်းချုပ်ထားနိုင်ပြီဖြစ်ကြောင်း သိရှိရသည်။", "“ပယ်မိသားစုနေအိမ်၊ လောက်ကိုင်ရဲစခန်း၊ ၂၁ ရဲတပ်ရင်း ကင်းစခန်းတွေနဲ့ ပြည်သူ့စစ်စခန်းတွေ တော်တော်များများကို MNDAA က သိမ်းပိုက်ထားပြီးပြီ။ လက်နက်ချ အညံ့ခံတာကလည်း တပ်ဘက်ကရော ပြည်သူ့စစ်တွေရောပဲ။ လောက်ကိုင် ဒကစ တစ်ခုပဲ ကျန်တော့တာ။ လောက်ကိုင်မြို့ရဲ့ ၈၀ ရာခိုင်နှုန်းလောက်ကို MNDAA တွေက သိမ်းပိုက်ထားပြီလို့ ပြောလို့ရတယ်။ စစ်တပ်ဘက်ကတော့ ဒီမနက်ကလည်း လေယာဉ်တွေနဲ့ ဗုံးတွေ ကျဲချတယ်။ မနေ့ကရော တစ်နေ့ကရော တောက်လျှောက် လေယာဉ်တွေနဲ့ ဗုံးကျဲနေတာ။ လောက်ကိုင်မြို့တစ်ခုလုံးအနေနဲ့တော့ ဇန်နဝါရီလထဲမှာပဲ MNDAA က သိမ်းပိုက်နိုင်မယ်ထင်တယ်။ ဒကစ တစ်ခုတည်း တင်းခံနေတာဆိုတော့လေ” ဟု လောက်ကိုင်မြို့အတွင်းရှိ စစ်ရေး သတင်းရင်းမြစ်က ရှင်းပြသည်။", "တရုတ်နိုင်ငံ၏ ကြားဝင်စေ့စပ်မှုဖြင့် ကျင်းပ ပြုလုပ်သော စစ်ကောင်စီနှင့် မြောက်ပိုင်း မဟာမိတ် ၃ ဖွဲ့တို့၏ စေ့စပ်ညှိနှိုင်းမှု ပျက်ပြယ်သွားပြီးနောက် စစ်တပ်က လောက်ကိုင်မြို့ကို နေ့ရော ညပါ လေကြောင်းဖြင့် ဗုံးကျဲခြင်းများ လုပ်ဆောင်ပြီး မြို့တစ်ခုလုံးကို ဖျက်ဆီးနေသည့်သဘောဖြစ်ကြောင်း အဆိုပါ စစ်ရေး သတင်းရင်းမြစ်က ဆိုသည်။", "“စစ်တပ်က လေယာဉ်နဲ့ ဗုံးကျဲနေတဲ့ပုံစံက သူတို့မှ အုပ်ချုပ်မရရင် အကုန်ဖျက်ဆီးမယ်ဆိုတဲ့ ပုံစံမျိုးနဲ့ ဗုံးကျဲနေတာလို့ မြင်တယ်။ ဘာလို့ ဆိုတော့ ဗုံးကျဲတဲ့နေရာတွေက MNDAA တွေရှိတာလည်းမဟုတ်ဘူး။ အများပြည်သူပိုင် နေအိမ်အဆောက်အအုံတွေကို အကြောင်းမဲ့ သက်သက် ဖျက်ဆီးနေတာ။ စစ်ရေးပစ်မှတ်လည်းမဟုတ်ဘူး” ဟု လောက်ကိုင်မှ စစ်ရေးသတင်းရင်းမြစ်က ပြောဆိုသည်။"]
https://yktnews.com/2023/12/137842/	လောက်ကိုင်မြို့တွင်းသို့ စစ်မျက်နှာတိုးဝင်လာပြီဖြစ်၍ တရုတ်နိုင်ငံသားများနှင့် ပြည်သူများ ပြောင်းရွှေ့နေထိုင်ကြရန် MNDAA က ကြိုတင်ကြေညာ၊ ရန်ကုန်တရုတ်သံရုံးကလည်း လောက်ကိုင်မှ တရုတ်နိုင်ငံသားများထွက်ခွာရန် သတိပေး	["လောက်ကိုင်မြို့တွင်းသို့ စစ်မျက်နှာတိုးဝင်လာပြီဖြစ်၍ တရုတ်နိုင်ငံသားများနှင့် ပြည်သူများ ပြောင်းရွှေ့နေထိုင်ကြရန် MNDAA က ကြိုတင်ကြေညာ၊ ရန်ကုန်တရုတ်သံရုံးကလည်း လောက်ကိုင်မှ တရုတ်နိုင်ငံသားများထွက်ခွာရန် သတိပေး", "ရန်ကုန်၊ ဒီဇင်ဘာ ၂၉", "ရှမ်းပြည်နယ်မြောက်ပိုင်း၊ လောက်ကိုင်မြို့အတွင်းသို့ ၁၀၂၇ စစ်ဆင်ရေး အရ စစ်မျက်နှာတိုးဝင်လာပြီဖြစ်၍ တရုတ်နိုင်ငံသားများ နှင့် ပြည်သူများ ပြောင်းရွှေ့နေထိုင်ကြရန် MNDAA က ဒီဇင်ဘာလ ၂၆ ရက်နေ့တွင် ကြိုတင်ကြေညာခဲ့ကြောင်း တရုတ်-မြန်မာ နယ်စပ်စစ်ရေးသတင်းမြစ်က ပြောသည်။", "မြောက်ပိုင်းမဟာမိတ် ညီနောင် ၃ ဖွဲ့စတင်ခဲ့သော “၁၀၂၇ စစ်ဆင်ရေး” သည် ရပ်တန့်၍မရဘဲ စစ်မျက်နှာစာသည် ယခုအခါ လောက်ကိုင် မြို့ထဲသို့ တိုးဝင်လာပြီဖြစ်ကြောင်း၊ လက်ရှိတွင် မြို့ပြတွင် ရုန်းကန်နေရဆဲဖြစ်သော စစ်ကောင်စီတပ်နှင့် MNDAA တို့အကြား တိုက်ပွဲများ ဖြစ်ပွားနေကြောင်း MNDAA ၏ ကြေညာချက်က ဆိုသည်။", "ထို့ပြင် စစ်တပ်က ပြည်သူများ၏ လုံခြုံရေးကို ဂရုမစိုက်ဘဲ လူနေရပ်ကွက်များကို လေကြောင်း တိုက်ခိုက်မှု နှင့် လက်နက်ကြီးများ ခွဲခြားမှု မရှိ ပစ်ခတ်နေတာကြောင့် အပြစ်မဲ့ ပြည်သူ အသေအပျောက် အများအပြားကို ဖြစ်ပေါ်စေပြီး အရပ်သား ပြည်သူ လုံခြုံရေးအတွက် ခက်ခဲစေကြောင်း၊ ပြည်သူများအနေဖြင့် လောက်ကိုင်အထူးဇုန်အတွင်း နေထိုင်သူများအား ဘေးကင်းရာသို့ ရွှေ့ပြောင်းခိုလှုံရန်၊ သောင်တင်နေသော တရုတ်နိုင်ငံသားများအနေဖြင့် မဟာမိတ်စစ်အဖွဲ့အစည်းထံ အမြန်ဆုံးသတင်းပို့ပြီး ပုံမှန်လမ်းကြောင်းများမှတစ်ဆင့် မိခင်နိုင်ငံသို့ ပြန်သွားရန် MNDAA က အကြံပြုထားသည်။", "မြောက်ပိုင်းမဟာမိတ် ၃ ဖွဲ့အနေဖြင့် ကျားဖြန့် နှင့်ပတ်သက်သော ရာဇ၀တ်မှုများကို နှိမ်နင်းခြင်းများကို ဆက်လက် တိုးချဲ့လုပ်ကိုင်မည်ဖြစ်ကြောင်း၊ လောက်ကိုင်တွင် သောင်တင်နေသော တရုတ်လူမျိုးများအနေဖြင့် လက်ရှိ အခြေအနေကို ရှင်းရှင်းလင်းလင်း သိမြင်သင့်ကြောင်း၊ ထို့ကြောင့် တရုတ်နိုင်ငံသားများအနေဖြင့် ဆန္ဒအလျောက် တရုတ်နိုင်ငံသို့ ပြန်သင့်ကြောင်း MNDAA က တိုက်တွန်းထားသည်။", "ထို့ပြင်ရန်ကုန်ရှိ မြန်မာနိုင်ငံဆိုင်ရာ တရုတ်သံရုံးကလည်း ရှမ်းပြည်နယ်မြောက်ပိုင်း ကိုးကန့်ကိုယ်ပိုင်အုပ်ချုပ်ခွင့်ရဒေသ လောက်ကိုင်မြို့တွင် နေထိုင်နေကြသည့် တရုတ်နိုင်ငံသားများ အမြန်ဆုံး ထွက်ခွာကြရန် ဒီဇင်ဘာလ ၂၈ ရက်နေ့တွင် တရုတ်လူမှုကွန်ရက် (WeChat) မှတစ်ဆင့် သတိပေးကြေညာ သည်။", "ဒီဇင်ဘာလ ၂၈ ရက်နေ့ ညပိုင်း လောက်ကိုင်မြို့တွင် ပစ်ခတ်မှုများ ဖြစ်ပေါ်ခဲ့ပြီး စစ်တပ်က လက်နက်ကြီးများဖြင့် ပစ်ခတ်ခြင်း၊ လေယာဉ်ဖြင့် ဗုံးကျဲမှုများလုပ်ဆောင်ခဲ့ကြောင်း တရုတ်-မြန်မာနယ်စပ်သတင်းရင်းမြစ်က ပြောဆိုသည်။", "ဓာတ်ပုံ-လောက်ကိုင်မြို့ပတ်ဝန်းကျင်တွင်ရှိနေသော တော်လှန်ရေးတပ်ဖွဲ့ဝင်တချို့။"]
https://yktnews.com/2023/11/130638/	လောက်ကိုင်မြို့ထဲတွင် ပိတ်မိနေသည့် ဗီယက်နမ်နိုင်ငံသား ၁၀၀ ကျော်က ကူညီကယ်ပေးပါရန် လှည့်လည် ဆန္ဒပြ	["လောက်ကိုင်မြို့ထဲတွင် ပိတ်မိနေသည့် ဗီယက်နမ်နိုင်ငံသား ၁၀၀ ကျော်က ကူညီကယ်ပေးပါရန် လှည့်လည် ဆန္ဒပြ", "ရန်ကုန်၊ နိုဝင်ဘာ ၁၁", "ရှမ်းပြည်နယ် မြောက်ပိုင်း၊ လောက်ကိုင်မြို့ထဲတွင် တိုက်ပွဲများကြောင့် ပိတ်မိနေသည့် ဗီယက်နမ်နိုင်ငံသား ၁၀၀ ကျော်က ကူညီ ကယ်ဆယ်ပေးပါရန် လောက်ကိုင်မြို့ထဲတွင် လှည့်လည် ဆန္ဒပြကြကြောင်း ဒေသပြည်သူတစ်ဦးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "နိုဝင်ဘာလ ၁၀ ရက်နေ့ နေ့လယ်ပိုင်းတွင် ဗီယက်နမ်နိုင်ငံသား ၁၀၀ ကျော်က တိုက်ပွဲများကြောင့် လောက်ကိုင်မြို့ထဲတွင် ပိတ်မိပြီး နေစရာ မရှိ၊ စားမရှိ ဖြစ်နေသဖြင့် ကူညီကယ်ဆယ်ပေးကြပါရန် ဆိုင်းဘုတ်ကိုင် လှည့်လည် လမ်းလျှောက် ဆန္ဒပြကြကြောင်း သိရှိရသည်။", "“ဗီယက်နမ်လူမျိုးတွေပါ။ ကျားဖြန့် လုပ်ငန်းမှာ လုပ်ကိုင်ဖို့ အတင်းအကျပ် ခေါ်ယူခိုင်းစေခံရသူတွေ။ အခုတော့ ကျားဖြန့် ပိုင်ရှင်တွေလည်း ထွက်ပြေးကုန်ကြတာ၊ မရှိကြတော့ သူတို့တွေလည်း လောက်ကိုင်မြို့ထဲပိတ်မိ နေတာ။ နေစရာ မရှိ စားစရာမရှိဖြစ်", "လှည့်လည် ဆန္ဒပြကြတယ်။ ဗီယက်နမ်လူမျိုး ၁၀၀ ကျော်မယ်ထင်တယ်။ လောက်ကိုင်မြို့ထဲမှာ သူတို့ကို ကူညီပါဆိုပြီး", "စာရေးပီး အကူအညီတောင်းနေတာပါ” ဟု ဒေသပြည်သူတစ်ဦးက ပြောဆိုသည်။", "လက်ရှိတွင် မြောက်ပိုင်းမဟာမိတ် ညီနောင် ၃ ဖွဲ့က လောက်ကိုင်မြို့ကို ပြန်လည် သိမ်းယူမည်ဟု ကြေညာထားပြီး လောက်ကိုင်မြို့ပတ်ဝန်းကျင်တွင် တိုက်ပွဲများဖြစ်ပွားလျက်ရှိကြောင်း၊ လောက်ကိုင်မြို့မှ ထွက်ပြေးတိမ်းရှောင်ကြသည့် မြန်မာနိုင်ငံသား ၁၀၀၀ ကျော်မှာလည်း လောက်ကိုင်မြို့အထွက် ပါစင်ကျော် ကျေးရွာအနီးတွင် ပိတ်မိနေကြောင်း သိရှိရသည်။"]
https://yktnews.com/2023/11/131124/	လောက်ကိုင်မြို့ထဲဝင်ရန် စောင့်ဆိုင်းနေသည့် စစ်ဘေးရှောင် ပြည်သူများကို စစ်တပ်က လက်နက်ကြီးဖြင့် ပစ်ခတ်မှုကြောင့် ထိခိုက်သေဆုံးသူများပြား	["လောက်ကိုင်မြို့ထဲဝင်ရန် စောင့်ဆိုင်းနေသည့် စစ်ဘေးရှောင် ပြည်သူများကို စစ်တပ်က လက်နက်ကြီးဖြင့် ပစ်ခတ်မှုကြောင့် ထိခိုက်သေဆုံးသူများပြား", "ဒဏ်ရာရ ပြည်သူများ ဆေးကုသခွင့် မရဘဲ မြို့ပြင်၌ နေထိုင်နေရ", "ရန်ကုန်၊ နိုဝင်ဘာ ၁၃", "ရှမ်းပြည်နယ်၊ လောက်ကိုင်မြို့ထဲဝင်ရန် စောင့်ဆိုင်းနေသည့် စစ်ဘေးရှောင် ပြည်သူများကို စစ်တပ်က လက်နက်ကြီးဖြင့် ပစ်ခတ်ခြင်းကြောင့် ထိခိုက်သေဆုံးသူများပြားကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၁၁ ရက်နေ့တွင် လောက်ကိုင်မြို့အတွင်းဝင်ရန် စောင့်ဆိုင်းနေသော သောင်းနှင့်ချီသော စစ်ဘေးရှောင် ပြည်သူများကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခဲ့သောကြောင့် ပြည်သူ အများအပြား ထိခိုက် သေဆုံးမှုရှိကြောင်း သိရသည်။", "“ပြန်မလို့လုပ်နေတာ အရှေ့မှာလည်း လမ်းက မဖွင့်ပေးဘူး ။ လက်နက်ကြီးတွေ အများကြီးပဲ ။ ပထမတော့ ဘေးကို ကျတာ နောက်တော့ လူရှေ့တည့်တည့်ကို လက်နက်ကြီးတွေ အများကြီးပဲ။ ပြည်သူတွေ တချို့ဆို ကားတွေလည်း မီးလောင် ဆိုင်ကယ်တွေလည်း မီးလောင် လူလည်း မီးလောင်ပြီး သေဆုံးတဲ့ လူလည်း ရှိတယ်။ လက်ပြတ် ခြေပြတ်တွေ အဲဒီလိုမျိုးတွေ ဖြစ်တယ်ဗျာ” ဟု လက်နက်ကြီး ကျသည့်နေ့တွင် ကိုယ်တိုင်ကြုံတွေ့ခဲ့ရသည့် ပြည်သူတစ်ဦးမှ ရန်ကုန်ခေတ်သစ်သတင်းဌာနသို့ပြောကြားသည်။", "နိုဝင်ဘာလ ၁၁ ရက်နေ့ နံနက်ပိုင်းတွင် အကြမ်းဖက်စစ်တပ်က လူအုပ်ကြီးကြားထဲကို လက်နက်ကြီးများဖြင့် ရည်ရွယ်ချက် ရှိရှိ ပစ်ခတ်ခဲ့ခြင်းဖြစ်ပြီး ပြည်သူများ ပစ်ကွင်းအတွင်း ၆ ရက်ခန့် ပိတ်မိနေခြင်းဖြစ်ကြောင်း ဒေသပြည်သူများထံမှ သိရှိရသည်။", "“ပထမပြည်သူတွေ ဘေးနားကို အရင်ဆုံးတစ်လုံး ကျတယ်။ အဲဒါက အနည်းဆုံး ၃ ယောက်လောက်လား ထိတယ်။ နောက် ရှေ့ဆုံးက လူတွေရော အလယ်က လူတွေရော ထိတယ်။ သေဆုံးတဲ့ လူ ဒဏ်ရာရတဲ့ လူ မနည်းဘူး အတော်များတယ် လက်နက်ကြီးထိတာ ။ အားလုံးပေါင်း ၂၅ ယောက် လောက်ရှိတယ်။ ကျွန်တော်တို့လည်း ကံကောင်းလို့ လွတ်သွားတာ။ သူတို့က ပြည်သူတွေ ရှိရာ သိသိကြီးနဲ့ သူတို့ ပစ်ချတာပေါ့။ အဲဒီနေ့ကဆို ပြည်သူတွေ အယောက် ၂ သောင်း၊ ၃ သောင်းလောက်ရှိတယ် အများကြီးပဲ။ အခုလည်း တိုက်ပွဲက ဖြစ်နေတုန်းပဲ လက်ကိုင်ဘက်က လေယာဉ်တွေ ဒုံးတွေ လက်နက်ကြီးတွေနဲ့ အကုန်ပစ်တာ။ အခုချိန်ထိ ပစ်နေတုန်းပဲ” ဟု ဒေသပြည်သူတစ်ဦးမှ ရန်ကုန်ခေတ်သစ်သတင်းဌာနသို့ပြောကြားသည်။", "လက်နက်ကြီးကြောင့် ဒဏ်ရာရ ပြည်သူများကို ဆေးကုသရန်အတွက် ဆေရုံကားခေါ်သော်လည်း လက်ရှိအချိန်အထိ ခေါ်၍ မရသေးကြောင်း၊ လက်ရှိအချိန်တွင် လောက်ကိုင်မြို့ရှိ ပြည်သူ အချို့မှာ မြို့ထဲသို့စတင်ဝင်ရောက်နေပြီဖြစ်သော်လည်း မြို့ပြင်နားရှိ အိမ်များတွင်လည်း နေထိုင်သူများရှိကြောင်း၊ တိုက်ပွဲများမှာ တောက်လျှောက်ဖြစ်ပွားနေပြီး အကြမ်းဖက်စစ်တပ်က လေယာဉ်များ ဒုံးများ အသုံးပြု၍ ပစ်ခတ်နေကြောင်း၊ လက်နက်ကြီးထိခိုက်၍ ထိခိုက်ဒဏ်ရာရရှိသည့် လူနာ တချို့မှာလည်း မြို့ထဲသို့ ဆိုင်ကယ်နှင့် ပြန်သယ်၍ မရသည့်အတွက် မြို့ပြင်ရှိ နေအိမ်အချို့တွင် အဆင်ပြေသလို ကြောက်လန့်တကြား နေထိုင်နေရကြောင်း ဒေသပြည်သူများထံမှ သိရှိရသည်။"]
https://yktnews.com/2023/12/136753/	လောက်ကိုင်မြို့နယ်တွင် တိုက်ပွဲများနှင့် ပစ်ခတ်မှုများ ဆက်တိုက် ဖြစ်ပွားနေပြီး တရုတ်စစ်ရဟတ်ယာဉ်များက နယ်စပ်တစ်လျှောက် ကင်းလှည့်ပျံသန်းနေ	["လောက်ကိုင်မြို့နယ်တွင် တိုက်ပွဲများနှင့် ပစ်ခတ်မှုများ ဆက်တိုက် ဖြစ်ပွားနေပြီး တရုတ်စစ်ရဟတ်ယာဉ်များက နယ်စပ်တစ်လျှောက် ကင်းလှည့်ပျံသန်းနေ", "ရန်ကုန်၊ ဒီဇင်ဘာ ၂၁", "ရှမ်းပြည်နယ်မြောက်ပိုင်း၊ ကိုးကန့်ဒေသ၊ လောက်ကိုင်မြို့နယ်အတွင်းတွင် ပစ်ခတ်မှုများနှင့် တိုက်ပွဲများ ဆက်တိုက် ဖြစ်ပွားနေပြီး တရုတ်စစ်ရဟတ်ယာဉ်များကလည်း တရုတ်-မြန်မာနယ်စပ်တစ်လျှောက် ကင်းလှည့်ပျံသန်းစောင့်ကြည့်မှုများ လုပ်ဆောင်နေကြောင်း တရုတ်-မြန်မာနယ်စပ် သတင်းရင်းမြစ်တချို့က ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဒီဇင်ဘာလ ၁၉ ရက်နေ့မှစတင်ပြီး လောက်ကိုင်မြို့နယ် နေရာအနှံ့အပြားတွင် ပစ်ခတ်မှုများဖြစ်ပွားပြီး စစ်ကောင်စီကလည်း လက်နက်ကြီးများဖြင့် ပစ်ခတ်ခြင်း၊ လေယာဉ်များဖြင့် ဗုံးကျဲချခြင်း အပါအဝင် အလွန်အကျွံ့ အင်အားသုံး ပစ်ခတ်မှုများ လုပ်ဆောင်လာကြောင်း၊ လောက်ကိုင်မြို့ပေါ်တွင်ပါ ပစ်ခတ်မှုများ ဆက်တိုက်ဖြစ်ပွားနေကြောင်း သိရှိရသည်။", "“လောက်ကိုင်မြို့နယ်အနီးက ဗျူဟာတောင်ကုန်းတွေ၊ စခန်းတွေကို စစ်ကောင် စီက လေယာဉ်တွေနဲ့ဗုံးကျဲတယ်။ လက်နက်ကြီးတွေ ပစ်တယ်။ လောက်ကိုင်မြို့ထဲမှာလည်း ပစ်ခတ်မှုတွေက တောက်လျှောက်ပဲ။ ဒီဇင်ဘာ ၁၉ ရက်နေ့က တိုက်ပွဲပြန်စတာ အခုထက်ထိ တိုက်ပွဲတွေ ပြင်းထန်တယ်။ စစ်တပ်က လေ ယာဉ်နဲ့ရော လက်နက်ကြီးနဲ့ပါ အင်အားကို အရမ်းသုံးနေတယ်”ဟု တရုတ်-မြန်မာနယ်စပ် သတင်းရင်းမြစ်က ရှင်းပြသည်။", "လောက်ကိုင်တွင် တိုက်ပွဲများ ပြင်းထန်လာချိန် တရုတ်-မြန်မာနယ်စပ်တစ် လျှောက်တွင် တရုတ်စစ်ရဟတ်ယာဉ်များက စောင့်ကြည့်ပျံသန်းမှုများကို ယနေ့ လုပ်ဆောင်နေကြောင်း သိရှိရသည်။", "“တယ်ဟုန် ခရိုင် မြန်မာ-တရုတ် နယ်စပ် တကျောမှာ တရုတ်စစ်ရဟတ်ယာဉ်တွေ ဒီရက်ပိုင်း ပျံသန်းနေတယ်။ နယ်စပ် တည် ငြိမ်ရေး လုံခြုံရေး ကင်းလှည့်နေကြတာ” ဟု တရုတ်-မြန်မာနယ်စပ်သတင်းရင်းမြစ်က ဆိုသည်။", "ဓာတ်ပုံ- တိုက်ပွဲနှင့် ပစ်ခတ်မှုများကြောင့် ပျက်စီးနေသော လောက်ကိုင်မြို့နယ်အတွင်းမှ အထပ်မြင့်တိုက်တာတစ်ခု။"]
https://yktnews.com/2023/12/137279/	လောက်ကိုင်မြို့နယ်၊ စစ်ကောင်စီ၏ စွမ်းဖုန့်ထာစခန်း၊ ကွမ်ယင်တောင်စခန်းနှင့် ထင်ပါကျိုင်းပြည်သူ့စစ်ခန်းများကို MNDAA က တိုက်ခိုက်သိမ်းပိုက် ၊ စစ်ကောင်စီက တပ်ကူစေလွှတ်ထားသော တပ်မ ၅၅ မှ စစ်သားရာဂဏန်းနီးပါး လက်နက်ချ အညံ့ခံ	["လောက်ကိုင်မြို့နယ်၊ စစ်ကောင်စီ၏ စွမ်းဖုန့်ထာစခန်း၊ ကွမ်ယင်တောင်စခန်းနှင့် ထင်ပါကျိုင်းပြည်သူ့စစ်ခန်းများကို MNDAA က တိုက်ခိုက်သိမ်းပိုက် ၊ စစ်ကောင်စီက တပ်ကူစေလွှတ်ထားသော တပ်မ ၅၅ မှ စစ်သားရာဂဏန်းနီးပါး လက်နက်ချ အညံ့ခံ", "ရန်ကုန်၊ ဒီဇင်ဘာ ၂၅", "ရှမ်းပြည်နယ်မြောက်ပိုင်း၊ လောက်ကိုင်မြို့နယ်တွင် စစ်ကောင်စီ၏ စွမ်းဖုန့်ထာစခန်း၊ ကွမ်ယင်တောင်စခန်းနှင့် ထင်ပါကျိုင်းပြည်သူ့စစ်ခန်းများကို MNDAA က တိုက်ခိုက်သိမ်းပိုက်လိုက်ကြောင်း တရုတ်-မြန်မာနယ်စပ် စစ်ရေး သတင်းရင်းမြစ်တချို့က ပြောဆိုသည်။", "ဒီဇင်ဘာလ ၂၄ ရက်နေ့တွင် ကွမ်ယင်တောင်ရှိ စစ်ကောင်စီတပ်စခန်း၊ စွမ်းဖုန့်ထာစခန်းနှင့် ထင်ပါကျိုင်းပြည်သူ့စစ်စခန်းတို့ကို သိမ်းပိုက်ရရှိကြောင်း၊ စစ်ကောင်စီတပ်ဘက်မှ ရာဂဏန်းနီးပါး အများအပြား လက်နက်ချ အညံ့ခံကြသဖြင့် MNDAA က ဆေးကုသမှု ပေးမှု အပါအဝင် စောင့်ရှောက်မှုများ လုပ်ဆောင်ပေးကြောင်း၊ အဆိုပါ လက်နက်ချ အညံ့ခံသော တပ်များမှာ ကလောအခြေစိုက် တပ်မ ၅၅ လက်အောက်ခံတပ်များဖြစ်ကြောင်း သိရှိရသည်။", "“အခု MNDAA က သိမ်းလိုက်တဲ့ ကွမ်ယင်တော်စစ်စခန်းက လောက်ကိုင် ဒကစနဲ့ အတော်ကို နီးနေပြီ” ဟု တရုတ်-မြန်မာနယ်စပ် စစ်ရေးသတင်းရင်းမြစ်က ပြောဆိုသည်။", "ထို့ပြင် လောက်ကိုင်မြို့ရှိ ထင်ပါကျိုင်းပြည်သူ့စစ်ခန်းကိုလည်း MNDAA က သိမ်းပိုက်ရရှိပြီး လက်နက်ခဲယမ်းတချို့ပါ သိမ်းဆည်းရရှိကြောင်း သိရှိရသည်။"]
https://yktnews.com/2023/11/130547/	လောက်ကိုင်မြို့နယ်၊ ပါစင်ကျော်ကျေးရွာအနီးရှိ တောင်ကို စစ်တပ်က လေယာဉ်ဖြင့် ဗုံးကျဲသဖြင့် ပိတ်မိနေသော စစ်ဘေးရှောင် ပြည်သူများ ၀ရုန်းသုန်းကား ပြေးလွှားနေရ	["လောက်ကိုင်မြို့နယ်၊ ပါစင်ကျော်ကျေးရွာအနီးရှိ တောင်ကို စစ်တပ်က လေယာဉ်ဖြင့် ဗုံးကျဲသဖြင့် ပိတ်မိနေသော စစ်ဘေးရှောင် ပြည်သူများ ၀ရုန်းသုန်းကား ပြေးလွှားနေရ", "ရန်ကုန်၊ နိုဝင်ဘာ ၁၀", "ရှမ်းပြည်နယ်မြောက်ပိုင်း၊ လောက်ကိုင်မြို့နယ်၊ ပါစင်ကျော်ကျေးရွာအနီးတွင် လောက်ကိုင်မြို့မှ ထွက်ခွာလာသော စစ်ဘေးရှောင် ပြည်သူ ၁၀၀၀ ကျော် ပိတ်မိနေပြီး ယနေ့တွင် စစ်တပ်က ရွာအနီးရှိ တောင်များကို တိုက်လေယာဉ်ဖြင့် ဗုံးကျဲသဖြင့် ပိတ်မိနေသော စစ်ဘေးရှောင် ပြည်သူများ ၀ရုန်းသုန်းကား ထွက်ပြေးရကြောင်း စစ်ဘေးရှောင်ပြည်သူများက ပြောဆိုသည်။", "“ဒီနေ့ ခုနား အဲဒီနားက တောင်ပေါ်ကို လေယာဉ်နဲ့ ဗုံးကျဲနေတာ။ လူတွေအကုန်လှည့်ပြန်လာရတာ။ လူတွေက ဖုန်းနဲ့ ဆိုင်ကယ်တွေ အကုန်ထားပြီး ရောင်း ပြီး ပြန်ကြရတာ။ အခုတော့ လေယာဉ်နဲ့ ဗုံးကျဲလို့ အကုန် လှည့်ပြန်လာရတယ်” ဟု စစ်ဘေးရှောင် ပြည်သူတစ်ဦးက ပြောဆိုသည်။", "ယမန်နေ့ကလည်း လောက်ကိုင်မြို့နယ်၊ ပါစင်ကျော်ရွာဘုန်းကြီးကျောင်းရှိ စစ်ဘေးရှောင် ပြည်သူများကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် ၈ နှစ်အရွယ် ကလေးငယ် ၁ ဦးသေဆုံးခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၉ ရက်နေ့ မွန်းလွဲပိုင်းတွင် လောက်ကိုင်မြို့ပေါ်မှ ထွက်ပြေးတိမ်းရှောင်လာသည့် စစ်ဘေးရှောင် ပြည်သူများ နေထိုင်သော ပါစင်ကျော်ရွာဘုန်းကြီးကျောင်းကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခဲ့သောကြောင့် အသက် ၈ နှစ်အရွယ် ကလေးငယ် ၁ ဦး သေဆုံးကာ ပြည်သူ ၂ ဦး ဒဏ်ရာရရှိခဲ့ကြောင်း သိရသည်။", "လောက်ကိုင်မြို့နယ်အတွင်း အကြမ်းဖက် စစ်တပ်က လက်နက်ကြီးများဖြင့် ဆက်တိုက် ပစ်ခတ်နေပြီး လောက်ကိုင်မြို့မှ ထွက်ခွာလာသော စစ်ဘေးရှောင် ပြည်သူများသည် ပါစင်ကျော်ရွာ အနီး ပိတ်မိနေကာ လမ်းဖွင့်ပေးရန် စစ်ဘေးရှောင် ပြည်သူများက တောင်းဆိုနေကြသည်။", "နိုဝင်ဘာလ ဆန်းပိုင်း လောက်ကိုင်မြို့နယ်မှ စစ်ဘေးရှောင်ပြည်သူ ၁၀၀၀ ခန့် ထွက်ပြေးလာပြီးနောက် လမ်းခုလတ် ပါစင်ကျော်ကျေးရွာအနီးတွင် စစ်ဘေးရှောင် ပြည်သူများကို ရှေ့ဆက်မသွားရန် လက်နက်ကိုင်အဖွဲ့များက တားဆီးထားပြီး ဖုန်းနှင့်အိတ်များအားလုံးကို သုံးစွဲခွင့်မပြုဘဲ စုပုံထားရကြောင်း၊ လက်ရှိတွင် တိုက်ပွဲများ ဖြစ်ပွားနေပြီး လက်နက်ကြီးသံများလည်း ကြားနေရကြောင်း၊ စားသောက်ကုန်စျေးနှုန်းများမှာလည်း ထိုးတက်လျက်ရှိကြောင်း၊ လက်ရှိတွင် စစ်ဘေးရှောင် ပြည်သူများမှာ ပိတ်မိနေကြသဖြင့် စားဝတ်နေရေးပါ ခက်ခဲနေကြောင်း သိရှိရသည်။", "မြောက်ပိုင်းမဟာမိတ် ၃ ဖွဲ့က လောက်ကိုင်ဒေသကို ပြန်လည်ရရှိရေး စစ်ဆင်ရေး အရှိန်အဟုန်တိုးမြှင့်လျက်ရှိကြောင်း တရားဝင် ထုတ်ပြန် ပြောဆိုထားသည်။"]
https://yktnews.com/2023/11/130410/	လောက်ကိုင်မြို့နယ်၊ ပါစင်ကျော်ရွာဘုန်းကြီးကျောင်းရှိ စစ်ဘေးရှောင် ပြည်သူများကို စစ်တပ်က လက်နက်ကြီးဖြင့် ပစ်ခတ်မှု ၈ နှစ်အရွယ် ကလေးငယ် ၁ ဦးသေဆုံး	["လောက်ကိုင်မြို့နယ်၊ ပါစင်ကျော်ရွာဘုန်းကြီးကျောင်းရှိ စစ်ဘေးရှောင် ပြည်သူများကို စစ်တပ်က လက်နက်ကြီးဖြင့် ပစ်ခတ်မှု ၈ နှစ်အရွယ် ကလေးငယ် ၁ ဦးသေဆုံး", "ရန်ကုန်၊ နိုဝင်ဘာ ၉", "ရှမ်းပြည်နယ်မြောက်ပိုင်း၊ လောက်ကိုင်မြို့နယ်၊ ပါစင်ကျော်ရွာဘုန်းကြီးကျောင်းရှိ စစ်ဘေးရှောင် ပြည်သူများကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် ၈ နှစ်အရွယ် ကလေးငယ် ၁ ဦးသေဆုံးခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၉ ရက်နေ့ မွန်းလွဲပိုင်းတွင် လောက်ကိုင်မြို့ပေါ်မှ ထွက်ပြေးတိမ်းရှောင်လာသည့် စစ်ဘေးရှောင် ပြည်သူများ နေထိုင်သော ပါစင်ကျော်ရွာဘုန်းကြီးကျောင်းကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခဲ့သောကြောင့် အသက် ၈ နှစ်အရွယ် ကလေးငယ် ၁ ဦး သေဆုံးကာ ပြည်သူ ၂ ဦး ဒဏ်ရာရရှိခဲ့ကြောင်း သိရသည်။", "“ဒီနေ့ မွန်းလွဲပိုင်းက ပါစင်ကျော်ရွာဘုန်းကြီးကျောင်းဝင်းထဲ လက်နက်ကြီးကျလို့ အသက် ၈ နှစ်အရွယ် ကလေးငယ် ၁ ဦး ပွဲချင်းပြီး သေဆုံးသွားတယ်။ လူကြီး ၂ ဦးကလည်း စိုးရိမ်ရတယ်။ လမ်းဖွင့်ပေးပါလို့ တောင်းဆိုချင်ပါတယ်။ ပြည်သူတွေ တော်တော် ဒုက္ခရောက်နေလို့ပါ”ဟု ဒေသပြည်သူ တစ်ဦးက ပြောဆိုသည်။", "လောက်ကိုင်မြို့နယ်အတွင်း အကြမ်းဖက် စစ်တပ်က လက်နက်ကြီးများဖြင့် ဆက်တိုက် ပစ်ခတ်နေပြီး လောက်ကိုင်မြို့မှ ထွက်ခွာလာသော စစ်ဘေးရှောင် ပြည်သူများသည် ပါစင်ကျော်ရွာ အနီး ပိတ်မိနေကာ လမ်းဖွင့်ပေးရန် တောင်းဆိုလျက်ရှိကြောင်း ဒေသပြည်သူ တစ်ဦးက ဆက်လက်ပြောဆိုသည်"]
https://yktnews.com/2023/12/136431/	လောက်ကိုင်မြို့နယ်၊ ရန်လုံကျိုင်း နယ်စပ်ဂိတ်ကို MNDAA က အလံလွှင့်ထူ သိမ်းပိုက်၊ စစ်သားနှင့်ပြည်သူ့စစ် ရာပေါင်းများစွာ လက်နက်ချ အလင်းဝင်ပြီး MNDAA က ငွေများချီးမြှင့်ကာ လွတ်ငြိမ်းချမ်းသာခွင့်ပေး	["လောက်ကိုင်မြို့နယ်၊ ရန်လုံကျိုင်း နယ်စပ်ဂိတ်ကို MNDAA က အလံလွှင့်ထူ သိမ်းပိုက်၊ စစ်သားနှင့်ပြည်သူ့စစ် ရာပေါင်းများစွာ လက်နက်ချ အလင်းဝင်ပြီး MNDAA က ငွေများချီးမြှင့်ကာ လွတ်ငြိမ်းချမ်းသာခွင့်ပေး", "ရန်ကုန်၊ ဒီဇင်ဘာ ၁၉", "ရှမ်းပြည်နယ်မြောက်ပိုင်း၊ လောက်ကိုင်မြို့နယ်၊ ရန်လုံကျိုင်းနယ်စပ်ဂိတ်ကို ကိုးကန့် MNDAA က သေနတ်တစ်ချက်ဖောက်ခြင်းမရှိဘဲ သိမ်းပိုက်လိုက်ပြီး ကိုးကန့်အလံလွှင့်တင်ထားကြောင်း တရုတ်-မြန်မာ နယ်စပ်သတင်းရင်းမြစ်တချို့က ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဒီဇင်ဘာလ ၁၈ ရက်နေ့တွင် လောက်ကိုင်မြို့နယ်၊ ရန်လုံကျိုင်းနယ်စပ်ဂိတ်တွင် ကိုးကန့် အလံ လွှင့်ထူထားသည်ကို မြင်တွေ့ရပြီး တိုက်ပွဲဖြစ်ပွားသည့် အသံမကြားခဲ့ရကြောင်း၊ ရန်လုံကျိုင်းဂိတ်တွင် MNDAA တပ်သားများ စောင့်ကြပ်နေသည်ကို မြင်တွေ့ရကြောင်း တရုတ်-မြန်မာနယ်စပ် သတင်းရင်းမြစ်က ပြောဆိုသည်။", "“ရန်လုံကျိုင်းဂိတ်က ပုံမှန်ဆိုရင် ဟိုဘက်-ဒီဘက် ကူးသန်းနေတဲ့ ဂိတ်ပါ။ အခု ကျနော်တို့ မြင်ရတာ ကိုးကန့် အလံမြင်ရတယ်။ ကိုးကန့် စစ်သားတွေလည်း‌ မြင်ရတယ်။ ဂိတ်ကို သိမ်းလိုက်ပြီလို့ ပြောလို့ရတယ်။ ပြည်သူ့စစ်နဲ့ စစ်တပ်က တော့ မတွေ့တော့ဘူး” ဟု တရုတ်-မြန်မာနယ်စပ်", "သတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောဆိုသည်။", "ထို့ပြင် MNDAA က စစ်ကောင်စီတပ်ဖွဲ့ဝင်များနှင့် စစ်သားများကို စုပုံထားပြီး ဆုကြေးငွေများ ချီးမြှင့်နေသည့် ဗီဒီယိုဖိုင်မှာလည်း လူမှုကွန်ရက်များတွင် ပြန့်နှံ့လာပြီး ယင်းဗီဒီယိုနှင့်ပတ်သက်၍ MNDAA ၏ ပြောခွင့်ရ လီကျားဝင်းထံ ဆက်သွယ်မေးမြန်းသော်လည်း တစ်စုံတစ်ရာ တုံ့ပြန်ဖြေဆိုခြင်းမပြုပေ။", "သို့ရာတွင် MNDAA နှင့် နီးစပ်သော PDF သတင်းရင်းမြစ်များထံ ဆက်သွယ်မေးမြန်းရာ လောက်ကိုင်မြို့ထဲရှိ ပြည်သူ့စစ်နှင့် စစ်ကောင်စီတပ်သားများ လက်နက်ချ အလင်းဝင်သည်ဟု ကြားသိရကြောင်း၊ ၎င်းတို့ကို ရန်လုံကျိုင်းဂိတ်မှတစ်ဆင့် လမ်းစရိတ်နှင့်ဆုကြေးများ ချီးမြှင့်ပြီး သွားလိုရာ သွားခိုင်းသည်ဟု ကြားသိရကြောင်း ၊ သို့ရာတွင် MNDAA ဘက်မှ လက်နက်ချသည့် စစ်သားအရေအတွက်နှင့် ရာထူးအဆင့်အတန်းများကို ထုတ်ပြန်လာမှသာ အတည်ပြုနိုင်မည့် အခြေအနေရှိကြောင်း ပြောဆိုသည်။", "“ကြားသလောက်တော့ MNDAA က လောက်ကိုင် မြို့ထဲကို ဝင်နေပြီ။ လောက်ကိုင်ထဲမှာ စစ်ကောင်စီရဲ့ ဒကစ တစ်ခုပဲ ကျန်တော့တာ။ ကျန်တဲ့ စစ်သားတွေ၊ ပြည်သူ့စစ်တွေ လက်နက်ချကုန်ပြီလို့ သိရတယ်။ အရေအတွက်နဲ့ပြောရင် ရာချီပြီး လက်နက်ချပြီလို့ သိရတယ်။ ဒါပေမယ့် ကြားတာကို ပြန်ပြောပေးတာပါ။ တကယ်တမ်း လက်နက်ချတဲ့ အရေအတွက်နဲ့ ဘယ်အဆင့်တွေပါတယ်ဆိုတာက အတည်ပြုနိုင်မှာက MNDAA ကပဲ အတည်ပြုနိုင်ပါလိမ့်မယ်” ဟု MNDAA နှင့် နီးစပ်မှုရှိသည့် PDF သတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောဆိုသည်။", "တရုတ်-မြန်မာနယ်စပ်သတင်းရင်းမြစ်များ၏ အဆိုအရ MNDAA တပ်များအားလုံးက လောက်ကိုင်မြို့ကို ၀ိုင်းထားပြီးဖြစ်သည့်အပြင် လောက်ကိုင်မြို့အထဲပါ ထိုးဖောက်ဝင်ရောက်ထားပြီးဖြစ်ကြောင်း သိရှိရသည်။"]
https://yktnews.com/2024/07/173009/	လောက်ကိုင်မြို့လယ်ကို စစ်ကောင်စီ၏ လေယာဉ်များက စက်သေနတ်ဖြင့် ပစ်ခတ်ပြီး ဗုံးများကျဲချ	["လောက်ကိုင်မြို့လယ်ကို စစ်ကောင်စီ၏ လေယာဉ်များက စက်သေနတ်ဖြင့် ပစ်ခတ်ပြီး ဗုံးများကျဲချ", "ရန်ကုန်၊ ဇူလိုင် ၁၄", "ရှမ်းပြည်နယ်မြောက်ပိုင်း၊ လောက်ကိုင်မြို့လယ်ကို စစ်ကောင်စီ၏ လေယာဉ်က စက်သေနတ်ဖြင့် ပစ်ခတ်ပြီး ဗုံးများကျဲချသွားကြောင်း လောက်ကိုင်မြို့မှ ပြည်သူတချို့က ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဇူလိုင်လ ၁၄ ရက်နေ့ နံနက် ၂ နာရီဝန်းကျင်အချိန်တွင် လောက်ကိုင်မြို့လယ်ကို စစ်ကောင်စီ လေတပ်မှ လေယာဉ်တချို့က လာရောက်ပြီး စက်သေနတ်ဖြင့် ပစ်ခတ်ခြင်း၊ ဗုံးများကျဲချခြင်းများကို လုပ်ဆောင်ခဲ့ကြောင်း၊ လောက်ကိုင်မြို့မှ ပြည်သူများ ထွက်ပြေးကြရကြောင်း၊ လတ်တလော ပစ်ခတ်မှုကြောင့် ထိခိုက်ဒဏ်ရာရရှိမှုများရှိပြီး အတိအကျ မသိရှိရသေးကြောင်း လောက်ကိုင်မြို့မှ ပြည်သူတချို့က ပြောဆိုကြသည်။", "“လေယာဉ်က တစ်စီးတည်းတော့မဟုတ်ဘူး။ စက်သေနတ်တွေနဲ့ပစ်တယ်။ ဗုံးကျဲချတယ်။ ပေါက်ကွဲသံကြားတာနဲ့ အားလုံးလည်း ပြေးရတာ။ မှောင်နေတဲ့အချိန်ကြီး အကျဲခံရတာ။ မြို့ထဲ အဆောက်အအုံတွေကို လေယာဉ်ပေါ်ကနေ စက်သေနတ်တွေနဲ့ တော်တော်ကို ပစ်သွားတယ်။ မြို့ထဲ၊ မြို့လယ်ခေါင်ကိုပစ်တာ” ဟု လောက်ကိုင်မှ ပြည်သူတစ်ဦးက ပြောဆိုသည်။", "စစ်ကောင်စီ၏လေယာဉ်ဖြင့် ဗုံးကျဲမှုကြောင့် ဟွမ်ကျားလိဟွာဟိုတယ် ၊ဖူလီလိုက် ဟိုတယ်အပါအဝင် လောက်ကိုင်မြို့လယ်ရှိ အဆောက်အအုံများ ပျက်စီးမှုများ များပြားကြောင်း၊ ထိခိုက်ဒဏ်ရာရရှိမှုများရှိကြောင်း သိရှိရသည်။"]
https://yktnews.com/2024/07/173142/	လောက်ကိုင်မြို့လယ်ကို စစ်ကောင်စီ၏ လေယာဉ်များက စက်သေနတ်ဖြင့် ပစ်ခတ်ပြီး ဗုံးများကျဲချမှု ပြည်သူ ၁ ဦးသေဆုံးပြီး ပျက်စီးမှု များပြား	["လောက်ကိုင်မြို့လယ်ကို စစ်ကောင်စီ၏ လေယာဉ်များက စက်သေနတ်ဖြင့် ပစ်ခတ်ပြီး ဗုံးများကျဲချမှု ပြည်သူ ၁ ဦးသေဆုံးပြီး ပျက်စီးမှု များပြား", "ရန်ကုန်၊ ဇူလိုင် ၁၅", "ရှမ်းပြည်နယ်မြောက်ပိုင်း၊ လောက်ကိုင်မြို့လယ်ကို စစ်ကောင်စီ၏ လေယာဉ်က စက်သေနတ်ဖြင့် ပစ်ခတ်ပြီး ဗုံးများကျဲချသွားခဲ့ရာ ပြည်သူ ၁ ဦး သေဆုံးပြီး ပျက်စီးမှုများပြားကြောင်း လောက်ကိုင်မြို့မှ ပြည်သူတချို့နှင့် ကိုးကန့် MNDAA၏ ထုတ်ပြန်ချက်အရ သိရှိရသည်။", "ဇူလိုင်လ ၁၄ ရက်နေ့ နံနက် ၂ နာရီဝန်းကျင်အချိန်တွင် လောက်ကိုင်မြို့လယ်ကို စစ်ကောင်စီ လေတပ်မှ လေယာဉ် တချို့က လာရောက်ပြီး စက်သေနတ်ဖြင့် ပစ်ခတ်ခြင်း၊ ဗုံးများကျဲချခြင်းများကို လုပ်ဆောင်ခဲ့ကြောင်း၊ လောက်ကိုင်မြို့မှ ပြည်သူများ ထွက်ပြေးကြရကြောင်း၊ လတ်တလော ပစ်ခတ်မှုကြောင့် ပြည်သူ ၁ ဦးသေဆုံးခဲ့ကြောင်း၊ သေဆုံးခဲ့သော ပြည်သူ ၁ ဦးကို ယမန်နေ့ ဇူလိုင်လ ၁၄ ရက်နေ့တွင်ပင် သဂြိုလ်ပြီးစီးပြီဖြစ်ကြောင်း MNDAA ထံမှ သိရှိရသည်", "လောက်ကိုင်မြို့မှ ဒေသပြည်သူတစ်ဥိးက “လေယာဉ်က တစ်စီးတည်းတော့မဟုတ်ဘူး။ စက်သေနတ်တွေနဲ့ပစ်တယ်။ ဗုံးကျဲချတယ်။ ပေါက်ကွဲသံကြားတာနဲ့ အားလုံးလည်း ပြေးရတာ။ မှောင်နေတဲ့အချိန်ကြီး အကျဲခံရတာ။ မြို့ထဲ အဆောက်အအုံတွေကို လေယာဉ်ပေါ်ကနေ စက်သေနတ်တွေနဲ့ တော်တော်ကို ပစ်သွားတယ်။ မြို့ထဲ၊ မြို့လယ်ခေါင်ကိုပစ်တာ” ဟု ယမန်နေ့ ရန်ကုန်ခေတ် သစ်သတင်းဌာနထံသို့ ပြောဆိုခဲ့သည်။", "စစ်ကောင်စီ၏လေယာဉ်ဖြင့် ဗုံးကျဲမှုကြောင့် ဟွမ်ကျားလိဟွာဟိုတယ် ၊ဖူလီလိုက် ဟိုတယ်အပါအဝင် လောက်ကိုင်မြို့လယ်ရှိ အဆောက်အအုံများ ပျက်စီးမှုများ များပြားခဲ့ကြောင်း သိရှိရသည်။"]
https://yktnews.com/2023/11/131990/	လောက်ကိုင်မြို့အတွင်းရှိ တရုတ်နိုင်ငံသားများ၊ အရပ်သားများကို MNDAA ကိုးကန့်က သတိပေးချက် ထပ်မံထုတ်ပြန်	["လောက်ကိုင်မြို့အတွင်းရှိ တရုတ်နိုင်ငံသားများ၊ အရပ်သားများကို MNDAA ကိုးကန့်က သတိပေးချက် ထပ်မံထုတ်ပြန်", "ရန်ကုန်၊ နိုဝင်ဘာ ၁၈", "ရှမ်းပြည်နယ်မြောက်ပိုင်း၊ လောက်ကိုင်မြို့အတွင်းရှိ တရုတ်နိုင်ငံသားများ၊ အရပ်သားများနှင့်ပတ်သက်၍ MNDAA ကိုးကန့်က ယနေ့ နိုဝင်ဘာလ ၁၈ ရက်နေ့တွင် သတိပေးချက် ထပ်မံထုတ်ပြန်သည်။", "ကိုးကန့်တပ်မတော် (MNDAA) က လောက်ကိုင်မြို့နေ အရပ်သားပြည်သူများကို အသိပေးထုတ်ပြန်လိုက်ကြောင်း၊ အဆိုပါ အချက်များတွင်", "၁- လောက်ကိုင်အတွင်းရှိ တရုတ်နိုင်ငံသားများအနေဖြင့် အသက်ဘေးအန္တရာယ်လုံခြုံရေးအတွက် မိမိနိုင်ငံသို အမြန်ဆုံးပြန်ကြရန်။", "၂။ လောက်ကိုင်အတွင်း မှီတင်းနေထိုင်ကြသော အရပ်သားများအနေဖြင့် စစ်ကောင်စီ၏ အုပ်ချုပ်ရေးဌာန၊ တပ်စခန်းများနှင့် အမြန်ဆုံး တတ်နိုင်သမျှ ဝေးဝေးတွင် နေကြပါရန်။", "၃။ လောက်ကိုင်အနီးတစ်ဝိုက်တစ်ခုလုံးသည် စစ်မြေပြင်များဖြစ်သည့်အတွက်ကြောင့် စစ်ကောင်စီ၏ပစ်ခတ် တိုက်ခိုက်မှုမှ ကာကွယ်ရန်အတွက် အရပ်သားများအနေဖြင့် မိမိသဘောဖြင့် နေရာပြောင်းရွှေ့သည်များ မပြုလုပ်ကြရန်။", "၄။ အထက်ပါ အသိပေးချက်များကို အလေးထားလိုက်နာပေးပါရန်နှင့် ချိုးဖောက်ပါက မိမိကိုယ်တိုင်တာဝန်ယူရန် တို့ဖြစ်ကြောင်း MNDAA က အသိပေးချက်ထုတ်ပြန်ထားသည်။", "လက်ရှိတွင် လောက်ကိုင်မြို့အတွင်း ပြည်သူများ အများအပြား ပိတ်မိနေပြီး အဆိုပါ ပြည်သူများက ရက်အနည်းငယ် ထွက်ပြေးတိမ်းရှောင်နိုင်ရေး လမ်းများဖွင့်လှစ်ပေးရန် တောင်းဆိုလျက်ရှိကြောင်း သိရှိရသည်။"]
https://yktnews.com/2023/11/130767/	လောက်ကိုင်မြို့အထွက် ပါစင်ကျော်ကျေးရွာအနီးတွင် ပိတ်မိနေသော စစ်ဘေးရှောင် လူဦးရေ ၅၀၀၀ အထိတိုးလာ၊ တိုက်ပွဲများ အကြားတွင် ဒုက္ခသည်များ ၀ရုန်းသုန်းကားဖြစ်နေ	["လောက်ကိုင်မြို့အထွက် ပါစင်ကျော်ကျေးရွာအနီးတွင် ပိတ်မိနေသော စစ်ဘေးရှောင် လူဦးရေ ၅၀၀၀ အထိတိုးလာ၊ တိုက်ပွဲများ အကြားတွင် ဒုက္ခသည်များ ၀ရုန်းသုန်းကားဖြစ်နေ", "ရန်ကုန်၊ နိုဝင်ဘာ ၁၁", "ရှမ်းပြည်နယ်၊ မြောက်ပိုင်း၊ လောက်ကိုင်မြို့အထွက် ပါစင်ကျော်ကျေးရွာအနီးတွင် ပိတ်မိနေသော စစ်ဘေးရှောင် လူဦးရေ ၅၀၀၀ အထိတိုလာပြီး တိုက်ပွဲများအကြားတွင် စစ်ဘေးရှောင်ပြည်သူ ထောင်ချီ ၀ရုန်းသုန်းကားဖြစ်နေရကြောင်း စစ်ဘေးရှောင် ပြည်သူများက ပြောဆိုကြသည်။", "နိုဝင်ဘာလ ၉ ရက်နေ့မှ နိုဝင်ဘာလ ၁၁ ရက်နေ့အထိ လောက်ကိုင် မြို့မှ ထွက်ပြေး တိမ်းရှောင်လာသော ‌လောက်ကိုင်မှ စစ်ဘေးရှောင် ဒုက္ခသည် ဦးရေ ၅၀၀၀ ခန့် ကားနှင့် ဆိုင်ကယ်အစီးရေများစွာလည်း ရပ်ထားရကြောင်း သိရှိရသည်။", "“ပတ်ပတ်လည်ကို လက်နက်ကြီးသံတွေ ကြားနေရတာပဲ။ လက်နက်ကြီး တစ်လုံးလောက်များ စစ်ဘေးရှောင်ပြည်သူတွေကြားမှာ ကျရင် အားလုံး သေဆုံးမှုတွေ အရမ်းများသွားမယ်။ ရှေ့လည်းတိုးမရ နောက်လည်း ဆုတ်မရ သေလည်း အေးတာပါပဲ” ဟု စစ်ဘေးရှောင် ပြည်သူတစ်ဦးက ဆိုသည်။", "မြောက်ပိုင်းမဟာမိတ် ညီနောင် ၃ ဖွဲ့ က လောက်ကိုင်ဒေသကို ပြန်လည် သိမ်းပိုက်နိုင်ရေး စစ်ရေး အရှိန်အဟုန်မြှင့်တင် နေကြောင်း တရားဝင် ထုတ်ပြန်ကြေညာထားသည်။"]
https://yktnews.com/2023/11/130856/	လောက်ကိုင်မြို့အထွက်ရှိ စစ်ဘေးရှောင် ပြည်သူများရှိရာ ၁၀ တန်ဂိတ်ဘက်ကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၅ ဦးသေဆုံးပြီး ထိခိုက်ဒဏ်ရာရရှိသူ များပြား	["လောက်ကိုင်မြို့အထွက်ရှိ စစ်ဘေးရှောင် ပြည်သူများရှိရာ ၁၀ တန်ဂိတ်ဘက်ကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၅ ဦးသေဆုံးပြီး ထိခိုက်ဒဏ်ရာရရှိသူ များပြား", "ရန်ကုန်၊ နိုဝင်ဘာ ၁၁", "ရှမ်းပြည်နယ်မြောက်ပိုင်း၊ လောက်ကိုင်မြို့အထွက်ရှိ စစ်ဘေးရှောင် ပြည်သူများရှိရာ ၁၀ တန်ဂိတ်ဘက်ကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် ပြည်သူ ၅ ဦးသေဆုံးခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၁၁ ရက်နေ့ မွန်းလွဲ ပိုင်းတွင် လောက်ကိုင်မြို့မှ စစ်ဘေးရှောင်လာသော ပြည်သူများရှိရာ လောက်ကိုင်-ချင်းရွှေဟော် လမ်းပိုင်းရှိ ၁၀ တန်ဂိတ်အနီး ပါစင်ကျော်နှင့် ရွှေရင်ဇင်း အကြားရှိ ဆီဆိုင် အနီးကို လောက်ကိုင်မြို့နယ်၊ ဒေသ စစ်ဆင်ရေးနှင့် ကွပ်ကွဲမှု ဌာနချုပ် (ဒကစ) ထဲမှ လက်နက်ကြီး၊ လက်နက်ငယ်များဖြင့် ပစ်ခတ်ခဲ့သောကြောင့် စစ်ဘေးရှောင် ပြည်သူ ၅ ဦး သေဆုံးကာ အများအပြား ထိခိုက်ဒဏ်ရာရရှိခဲ့ကြောင်း သိရသည်။", "” အမျိုးသမီး ၅ ဦးသေဆုံးတယ်လို့သိရတယ်။ ခြေပြတ် လက်ပြတ် ဒဏ်ရာရတာလည်းများတယ်။ လူကအုပ်လိုက်ကြီး ဆိုင်ကယ်တေကော ကားတွေကောဆိုတော့ လောက်ကိုင် ဒစက ကနေ လက်နက်ကြီးနဲ့ လှမ်းထုတာလို့ သိရတယ်” ဟု ဒေသပြည်သူများက ပြောဆိုသည်။", "စစ်ဘေးရှောင် ပြည်သူများသည် လောက်ကိုင်မြို့အတွင်း ပြန်လည် ဝင်ရောက် သူများလည်း ရှိပြီး ခြေဦးတည့်ရာ ထွက်ပြေးသူများလည်းရှိကြောင်း၊ သေဆုံးသွားသော ပြည်သူများ၏ ရုပ်အလောင်းများကို ကောက်ယူနိုင်ခြင်း မရှိသေးကြောင်း ဒေသပြည်သူများက ဆက်လက်ပြောဆိုသည်။"]
https://yktnews.com/2023/11/133600/	လောက်ကိုင်မှ ဒုက္ခသည်အယောင်ဆောင်ကာ ထွက်ပြေးသည့် စစ်ကောင်စီလက်အောက်ခံ လ၀ကဝန်ထမ်းနှင့် မိသားစုဝင်များကို MNDAA က တစ်ည ခေတ္တ ထိန်းသိမ်းပြီး လွတ်ငြိမ်းခွင့်ပေး	["လောက်ကိုင်မှ ဒုက္ခသည်အယောင်ဆောင်ကာ ထွက်ပြေးသည့် စစ်ကောင်စီလက်အောက်ခံ လ၀ကဝန်ထမ်းနှင့် မိသားစုဝင်များကို MNDAA က တစ်ည ခေတ္တ ထိန်းသိမ်းပြီး လွတ်ငြိမ်းခွင့်ပေး", "ရန်ကုန်၊ နိုဝင်ဘာ ၂၉", "ရှမ်းပြည်နယ်မြောက်ပိုင်း၊ လောက်ကိုင်မှ ဒုက္ခသည်အယောင်ဆောင်ကာ ထွက် ပြေးသည့် စစ်ကောင်စီလက်အောက်ခံ လ၀ကဝန်ထမ်းနှင့် မိသားစုဝင်များကို MNDAA က ပြန်လွှတ်ပေးလိုက်ကြောင်း သိရှိရသည်။", "နိုဝင်ဘာလ ၂၇ ရက်နေ့ညပိုင်း စစ်ကောင်စီ၏ ချင်းရွှေဟော် လူဝင်မှုုကြီးကြပ်ရေးရုံးမှ တာဝန်ခံတစ်ဦး နှင့်ဒုတာဝန်ခံသုံးဦးတို့သည် မိသားစုဝင်အပါအဝင် စုစုပေါင်း ၇ ဦးနှင့်အတူ ဒုက္ခသည်အဖြစ် ဟန်ဆောင်ပြီး ထွက်ပြေးရန်ကြံရွယ်ခဲ့ကြောင်း၊ သို့သော် ချင်းရွှေဟော်စစ်ဆေးရေးဂိတ်ဖြတ်သန်း စဉ် MNDAA အရာရှိတစ်ဦးက ၎င်းတို့ကိုတွေ့မြင်သိရှိပြီး ချက်ချင်းဖမ်းဆီးလိုက်ကြောင်း သိရှိရသည်။", "ရှမ်းပြည်နယ်မြောက်ပိုင်းတွင် အောက်တိုဘာလ ၂၇ ရက်နေ့ ၁၀၂၇စစ်ဆင်ရေး ‌ဖော်ဆောင်ချိန် လဝကရုံးတာဝန်ခံ နှင့် ဒုတာဝန်ခံ တို့သည် မိသားစုဝင်များခေါ်ဆောင်ပြီး တရုတ်ပြည်ထဲသို့ ထွက်ပြေးတိမ်းရှောင်ခဲ့ကြောင်း၊ ယင်းနောက် ကိုးကန့်ဒေသ ၁၂၅ နယ်စပ်ဂိတ်ပေါက်မှတစ်ဆင့် လောက်ကိုင်သို့ ပြန်လည်ရောက်ရှိခဲ့ကြောင်း၊ လဝကရုံးတာဝန်ခံ ၏ဇနီးသည် ချင်းရွှေဟော်တိုက်ပွဲစတင်ဖြစ်ပွား သောနေ့တွင် သေဆုံးခဲ့ကြောင်း သိရှိရသည်။", "တစ်ညဖမ်းဆီးစစ်ဆေးပြီးနောက် နိုဝင်ဘာလ ၂၈ ရက်နေ့ နံနက်ပိုင်း လ၀က ဝန်ထမ်းများနှင့် မိသားစုမျာကို ချင်းရွှေဟော်စစ်ဆေးရေးဂိတ်မှ တာဝန်ခံက လူသားချင်းစာနာထောက်ထားမှုအရ လွတ်ငြိမ်းချမ်းသာခွင့်ပေးခဲ့ကြောင်း၊ လက်ရှိ လ၀က ဝန်ထမ်းနှင့်မိသားစုများအဖွဲ့တို့သည် ကားမောင်းနှင်းပြီး လားရှိုးဘက်သို့ဆင်းသွားကြောင်း သိရှိရသည်။", "လ၀က ဝန်ထမ်းများနှင့် မိသားစုများကို လွတ်ငြိမ်းချမ်းသာခွင့်ပေးချိန်တွင် MNDAA၏ သက်ဆိုင်ရာတာဝန်ရှိသူက လ၀ကဝန်ထမ်းနှင့် မိသားစုများကို “MNDAA၏ နိုင်ငံရေးရည်မှန်းချက်သည် နိုင်ငံတော်အာဏာကို မတရားလုယူသော စစ်ကောင်စီအာဏာရှင် တပ်ဖွဲ့ကို တိုက်ဖျက်ခြင်းဖြစ်ကြောင်း၊ အတင်းအကျပ်ခိုင်းစေသူများကို အ‌ရေးမယူကြောင်း၊ သို့သော် နောက်နောင် စစ်ကောင်စီတပ်ဖွဲ့ထံဆက်လက်၍ ဝာာဝန်မထမ်းဆောင်ရန် ၊ MNDAAနှင့် တိုင်းရင်းသားတို့၏ အကျိုးများထိခိုက်စေနိုင်သောအလုပ်မလုပ်ရန်၊ တွေ့ရှိပါကပြင်းထန်စွာအ‌ရေးယူသွားမည်ဟု သတိပေးခဲ့ကြောင်း သိရှိရသည်။"]
https://yktnews.com/2024/01/138719/	လောက်ကိုင်မှ လက်နက်ချသော စစ်ကောင်စီတပ်ဖွဲ့ဝင်များနှင့် မိသားစု အရေ အတွက် ၄၀၀၀ ကျော် ကျိုင်းတုံနှင့် လားရှိုးမြို့တို့သို့ သွားနေ	["လောက်ကိုင်မှ လက်နက်ချသော စစ်ကောင်စီတပ်ဖွဲ့ဝင်များနှင့် မိသားစု အရေ အတွက် ၄၀၀၀ ကျော် ကျိုင်းတုံနှင့် လားရှိုးမြို့တို့သို့ သွားနေ", "ရန်ကုန်၊ ဇန်နဝါရီ ၆", "ရှမ်းပြည်နယ်မြောက်ပိုင်း၊ လောက်ကိုင်မှ လက်နက်ချသော စစ်ကောင်စီတပ်ဖွဲ့ဝင်များနှင့် မိသားစုအရေအတွက် ၄၀၀၀ ကျော်သည် ကျိုင်းတုံနှင့် လားရှိုးမြို့တို့သို့ ထွက်ခွာနေကြကြောင်း MNDAA သတင်းရင်းမြစ်နှင့် တပ်သတင်းရင်းမြစ်များထံမှ သိရှိရသည်။", "“တချို့အဖွဲ့တွေက လားရှိုးဘက်ကိုလာတယ်။ အများစုက ကျိုင်းတုံဘက်ကို ၀ နယ်ထဲကနေ ဖြတ်ပြီးသွားပါတယ်။ စစ်သည်နဲ့ အရာရှိတွေအတော်များများက ကျိုင်းတုံဘက်ကို သွားနေကြတယ်” ဟု တပ်သတင်းရင်းမြစ်က ပြောဆိုသည်။", "လက်နက်ချ အညံ့ခံလာသော စစ်ကောင်စီတပ်ဖွဲ့ဝင်များကို သက်ဆိုင်ရာ တိုင်းစစ်ဌာနချုပ်များက လက်ခံထားရန် အကြမ်းဖက် စစ်ကောင်စီခေါင်းဆောင်ပိုင်းက ညွှန်ကြားထားပြီး လက်နက်ချ အညံ့ခံသူ စစ်ကောင်စီတပ်ဖွဲ့ဝင်များကို အရေးယူ၊မယူကို ရှင်းရှင်းလင်းလင်းမသိရသေးကြောင်း စစ်တပ်သတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောဆိုထားသည်။", "#နွေဦးတော်လှန်ရေး #khitthitmedia #myanmarmedia #burmesemedia #foryou #foryoupage #NUG #springrevolution"]
https://yktnews.com/2024/01/138282/	လောက်ကိုင်မှ အွန်လိုင်းငွေလိမ်လည်သည့် အဖွဲ့ခေါင်းဆောင်များကို စစ်တပ်က ရဟတ်ယာဉ်ဖြင့် ခေါ်ထုတ်ပြောင်းရွှေ့၊ အရှေ့တောင်အာရှတွင် အကြီးဆုံးသော အွန်လိုင်းငွေလိမ်လည်သည့်အဖွဲ့ကို စစ်ကောင်စီက ကာကွယ်ပေးနေ	["လောက်ကိုင်မှ အွန်လိုင်းငွေလိမ်လည်သည့် အဖွဲ့ခေါင်းဆောင်များကို စစ်တပ်က ရဟတ်ယာဉ်ဖြင့် ခေါ်ထုတ်ပြောင်းရွှေ့၊ အရှေ့တောင်အာရှတွင် အကြီးဆုံးသော အွန်လိုင်းငွေလိမ်လည်သည့်အဖွဲ့ကို စစ်ကောင်စီက ကာကွယ်ပေးနေ", "ကိုးကန့်တွင် အွန်လိုင်းငွေလိမ်လည်မှု လုပ်ရသော တရုတ် ၁၀ ဦး ထွက်ပြေးမှုကို စစ်ကောင်စီလက်အောက်ခံ ပြည်သူ့စစ်တပ်ဖွဲ့က ပစ်သတ်မှု ပြည်တွင်းပြည်ပ ထိတ်လန့်", "ရန်ကုန်၊ ဇန်နဝါရီ ၂", "ရှမ်းပြည်နယ်မြောက်ပိုင်း၊ လောက်ကိုင်မှ အွန်လိုင်းငွေလိမ်လည်သည့် အဖွဲ့ခေါင်းဆောင်များကို အကြမ်းဖက် စစ်တပ်က ရဟတ်ယာဉ်ဖြင့် ခေါ်ထုတ်ပြောင်းရွှေ့ပေးခြင်းဖြင့် အရှေ့တောင်အာရှတွင် အကြီးဆုံးသော အွန်လိုင်းငွေလိမ်လည်သည့်အဖွဲ့ကို စစ်ကောင်စီက ကာကွယ်ပေးနေကြောင်း MNDAA စစ်ဦးစီးချုပ်က ပြောဆိုလိုက်သည်။", "MNDAA စစ်ဦးစီးချုပ်က မြန်မာပြည်သူများထံသို့ ပေးပို့သော ၂၀၂၄ ခုနှစ် နှစ်သစ်ကူး သဝဏ်လွှာတွင် အထက်ပါအတိုင်း ပြောဆိုလိုက်ခြင်းဖြစ်သည်။", "၂၀၀၉ ခုနှစ်တွင် စစ်တပ်က ကိုးကန့်ဒေသကို သိမ်းယူပြီးနောက် ကိုးကန့်ကိုယ်ပိုင်အုပ်ချုပ်ခွင့်ဒေသအဖြစ် ပယ်ဆောက်ချိန်ကို ယာယီအုပ်ချုပ်ရေးဥက္ကဌအဖြစ် ခန့်အပ်ခဲ့ကြောင်း၊ (၁၄)နှစ်တာအချိန်ကာလအတွင်း ပယ်ဆောက်ချိန်နှင့် စစ်အုပ်စုတို့က ကိုယ့်အကျိုးစီးပွားအတွက် မူးယစ်ဆေးဝါးထုတ်လုပ်ခြင်းနှင့် အွန်လိုင်းလိမ်လည်မှု မှုခင်းလုပ်ငန်းများ ကြီးကြီးမားမား လုပ်ဆောင်လာခဲ့ပြီး မူလက “ရှမ်းပြည်ရတနာမြေ” ဟုအမည်ရှိခဲ့သော ကိုးကန့်ဒေသကို သောဆိုင်းဘာမှုခင်းနယ်မြေနှင့် ရှမ်းမြောက်၏အနာရောဂါ ဟု အမည်ပျက်ဆီး စေခဲ့ကြောင်း ၎င်းက ပြောဆိုသည်။", "“ဆိုက်ဘာမှုခင်းရောက်ရှိလာတာ ၆ နှစ်၊ ၇ နှစ်တာအတွင်း၌ တရုတ်လူမျိုးမြောက်များစွာလိမ်လည်ခံရခြင်း ၊ ကုမ္ပဏီမြောက်များစွာပြုတ်ထွက်သွားခြင်း ၊ မြောက်များစွာသော မိသားစုဝင်တွေပျက်ကွဲသွားခြင်းနှင့် မြောက်များသော လူငယ်များ၎င်းကြောင့်စိတ်ဓာတ်ကျဆင်းသွားခြင်းများဖြစ်ခဲ့ရပါသည်။ ဆိုက်ဘာမှုခင်းလုပ်ငန်းများ ဆက်လက် လုပ် ဆောင်စေပါက ပြည်သူတွေ၏အမြင်သဘောထားကိုပြောင်းလဲစေနိုင်ပြီး လူမှုစည်းကမ်းကို ပျက်စီးစေနိုင် သည့်အပြင် နိုင်ငံတော်နှင့် တိုင်းရင်းသားအသီးသီးတို့၏အသက်အန္တရာယ်ကိုလည်း ခြိမ်းခြောက်စေနိုင်ပါသည်။ ထို့ကြောင့် ဆိုက်ဘာမှုခင်း၏အန္တရာယ်သည် မူးယစ်ဆေးဝါးသဖွယ်ပြင်းထန်လှပါသည်” ဟု MNDAA စစ်ဦးစီးချုပ်က ဆိုသည်။", "ရှမ်းပြည်နယ်မြောက်ပိုင်းတွင် မြောက်ပိုင်းမဟာမိတ် ၃ ဖွဲ့၏ ၁၀၂၇ စစ်ဆင်ရေး စတင်ချိန် MNDAA တပ်များ ကိုးကန့်ဒေသပတ်လည်သို့ ရောက်ရှိချိန်လာတွင် အွန်လိုင်း ငွေလိမ်လည်သော မှုခင်းအဖွဲ့ ခေါင်းဆောင်များကို စစ်ရဟတ်ယာဉ်ဖြင့်လောက်ကိုင်ဒေသမှ အခြားနေရာ သို့ပို့ဆောင်ပြောင်းရွှေ့ပေးကြောင်း၊ ထို့ကြောင့် လက်ရှိအချိန် စစ်ကောင်စီတပ်ဖွဲ့သည် အရှေ့တောင်အာရှတွင် အကြီးဆုံးသော ဆိုက်ဘာလိမ်လည်မှု မှုခင်းကုမ္ပဏီ ဖြစ်သည့် ရွှေက္ကိုလ်ကုမ္ပဏီ ကို အကာအကွယ်ပေးနေသော အကြီးဆုံးအင်အားစုကြီး ဖြစ်ကြောင်း ၎င်းက ပြောဆိုသည်။", "ကိုးကန့်တွင် ဆိုက်ဘာလိမ်လည်မှုများ ကျူးလွန်နေသော “ရှိတာကြာကျူ (ကိုးကန့်ရုပ်သေးမိသားစုကြီး ၄ ဖွဲ့)” က အဓိက ဦးဆောင်ပြီး အဖွဲ့တိုင်းသည် ဆိုင်းဘာမှုခင်းကုမ္ပဏီရှိကြောင်း၊ ကုမ္ပဏီတိုင်းတွင် ဆိုင်းဘာမှုခင်းတိုက်ရှိပြီး ဆိုင်းဘာမှု ခင်းအဖွဲ့ရာနှင့်ချီပြီးရှိကြောင်း၊ ၎င်းတို့သည် ကုမ္ပဏီစနစ်ဖြင့်လုပ်ဆောင်ခြင်းဖြစ်ပြီး လိမ်လည်သောငွေကြေးပဏာမ ကြီးမားလွန်းလှသဖြင့် လူမှုအသိုင်းအဝိုင်းကိုပါပြင်းထန်စွာဒုက္ခရောက်စေကြောင်း၊ ကိုးကန့်လောက်ကိုင်ဒေသတွင်း “ရှိတာကြာကျူ (ကိုးကန့်ရုပ်သေးမိသားစုကြီး ၄ ဖွဲ့)”လက်အောက်ရှိ အွန်လိုင်းလိမ်လည်သူ လူဦးရေ တစ်သိန်းကျော်ခန့်ရှိပြီး လိမ်လည်ခြင်းဖြင့်ရရှိသောငွေကြေးသည် တစ်နှစ်လျှင်တရုတ်ငွေ သိန်းပေါင်း တစ်သိန်းကျော်ခန့် ရှိကြောင်း၊ စစ်ကောင်စီက “ရှိတာကြာကျူ(ကိုးကန့်ရုပ်သေးမိသားစုကြီးအဖွဲ့ ၄ ဖွဲ့)”ကို ပြည်သူ့စစ်ဖွဲ့စည်းခွင့် ပေးထားကာ ၎င်းတို့က လက်နက်ဖြင့်ဆိုင်ဘာမှုခင်းအကာအကွယ်ပေးခြင်းနှင့် အချုပ်ထောင်သကဲ့သို့အလုပ်ရှင်ကိုချုပ်နှောင်ထားခြင်း စသည့် ပြစ်မှုများကို ဆက်တိုက်ကျူးလွန်ခဲ့ကြကြောင်း သိရှိရသည်။", "ထို့ကြောင့် မြောက်များစွာသောတရုတ်လူမျိုးတို့မှာ ကိုးကန့်သို့ အလိမ်ခံရခြင်း၊ ပြန်ပေးဆွဲခံရခြင်း ၊ လူကုန်ကူးခံရခြင်းတို့ဖြင့် ‌ရောက်ရှိလာပြီး အလုပ်များကိုအတင်းအဓ္ဓမစေခိုင်းခဲ့ကြကြောင်း၊ ထို့ပြင် ပေးထားသောအလုပ်များကို အချိန်မိမပြီးစီးနိုင်ပါက ရက်စက်စွာရိုက်နှက်ခံရခြင်း ၊ လူသေဆုံးသွားသည့် အထိ နှိပ်စက်ခြင်းများကို ခံရကြောင်း၊ ၁၀၂၇ စစ်ဆင်ရေးOperation ကြီးမစတင်ခင် ၇ ရက်ခန့်အချိန် ကိုးကန့်နယ်မြေတွင် ပြည်တွင်း ပြည်ပထိတ်လန့်စေသော “၁၀၂၀ ဝေါ့ဟူရှမ်းကျွမ်းအရေးအခင်း”ဖြစ်ပွားလာကြောင်း၊ ဆိုက်ဘာလိမ်လည်မှု မှုခင်းလုပ်ဆောင် သောတရုတ်လူမျိုး ၁၀ ဦးကျော် ထွက်ပြေးသဖြင့် ပြည်သူ့စစ်က သေနတ်ဖြင့်ပစ်သတ်ခဲ့ကြောင်း ၎င်းက ဆိုသည်။", "MNDAA အနေဖြင့် ၁၀၂၇ စစ်ဆင်ရေးOperation ကြီးကာလအတွင်း စစ်ကောင်စီ၏တပ်စခန်း အကြီးအသေး နှင့် အရေးကြီးစစ်ဆေးရေးဂိတ်များစုစုပေါင်း (၂၅၀)ကျော်ကိုသိမ်းပိုက်ရရှိခဲ့သည့်အပြင် စစ်ကောင်စီ၏ စစ်ကူအဖွဲ့များကိုလည်း အကြိမ်ကြိမ်တားမြစ်တိုက်ခိုက်နိုင်ခဲ့ပြီး လက်နက်ခဲယမ်းမြောက်များစွာသိမ်းဆည်းရရှိခဲ့ကာ စစ်သုံ့ပန်းများလည်း ထောင်နဲ့ချီဖမ်းဆီးရရှိခဲ့ကြောင်း၊ ထို့ပြင် နယ်စပ်ဂိတ် ၅ ခုသိမ်းပိုက်နိုင်ခဲ့ပြီး ဆိုက်ဘာမှုခင်း လုပ်ဆောင်သောနေရာ ၃၀၀ ကျော် ကိုဖြိုခွဲနိုင်ခဲ့ကြောင်း၊ ဆိုက်ဘာမှုခင်းလုပ်ငန်းရှင်ထောင်နှင့်ချီဖမ်းဆီးရမိပြီး တရုတ်နိုင်ငံ ထံသို့ လွှဲအပ်ပေးနိုင်ခဲ့ကြောင်း၊ ကြားကာလတွင် ဆိုက်ဘာမှုခင်းလုပ်ငန်းနှင့်ပတ်သက်သော တရုတ်လူမျိုးဦးရေ လေး သောင်းကျော်ကိုလည်း တရုတ်ပြည်တွင်းသို့ ပြန်လည်ဝင်ရောက်စေပြီး ပြစ်မှုများဝန်ခံစေခဲ့ကြကြောင်း ပြောဆိုသည်။", "ဆိုက်ဘာ လိမ်လည်မှုများ ကျူးလွန်နေသာ “ရှိတာကြာကျူ (ကိုးကန့်ရုပ်သေးမိသားစုကြီး (၄)ဖွဲ့)” တို့၏ နောက်ကွယ်တွင် စစ်ကောင်စီက အကာအကွယ် ပေးနေသည်ကို သက်သေပြနေကြောင်း၊ ထို့ကြောင့် လက်ရှိအချိန် စစ်ကောင်စီတပ်ဖွဲ့သည် အရှေ့တောင်အာရှတွင် အကြီးဆုံးသောဆိုင်ဘာမှုခင်းကုမ္ပဏီ (ရွှေကုတ်ကူKKကုမ္ပဏီ) ကို အကာအကွယ်ပေးနေသော အကြီးဆုံးအင်အားစုကြီး ဖြစ်ကြောင်း ၊ ကိုးကန့်‌ဒေသ၏ဆိုင်ဘာမှုခင်းကိုအပြက်ရှင်းလင်းပြီး ပြည်သူလူထုများကိုကယ်ထုတ်ရန် “ရှိတာကြာကျူ (ကိုးကန့်ရုပ်သေးမိသားစုကြီ ၄ ဖွဲ့)”နှင့်၎င်းနောက်ကွယ်ရှိအင်အားစုကြီးကိုအမြစ်ဖြတ်ရှင်းထုတ်ရမည်ဖြစ်ကြောင်း၊ ကိုးကန့်ဒေသတွင် ဆိုက်ဘာမှုခင်းအမြစ်မပြတ်မချင်း ညီနောင်မဟာမိတ်တပ်ဖွဲ့၏စစ်ဆင်ရေး Operationကြီး လုံးဝရပ်ဆဲသွားမည် မဟုတ်ကြောင်း MNDAA စစ်ဦးစီးချုပ်က ကတိပြုထားသည်။", "ဓာတ်ပုံ- တရုတ်က ဖမ်းဆီးထားသော ကျားဖြန့် လုပ်ကိုင်သူ ဖူလီလိုက်သူဌေး ကိုးကန့် ဦးမောင်မောင်ကို မင်းအောင်လှိုင်က နေပြည်တော်တွင် လူမှုရေးဘွဲ့ ပေးအပ်နေစဉ်။"]
https://yktnews.com/2023/11/130504/	လောက်ကိုင်၊ ပါစင်ကျော်ကျေးရွာအနီး ပိတ်မိနေသူ ပြည်သူများ စားဝတ်နေရေး ခက်ခဲနေ၊ “၀” ပြည်နယ်ထဲသို့ စစ်ဘေးရှောင်လိုသူများ ဖုန်းနှင့်အိတ်များအားလုံး စုပုံထားခဲ့ရ	["လောက်ကိုင်၊ ပါစင်ကျော်ကျေးရွာအနီး ပိတ်မိနေသူ ပြည်သူများ စားဝတ်နေရေး ခက်ခဲနေ၊ “၀” ပြည်နယ်ထဲသို့ စစ်ဘေးရှောင်လိုသူများ ဖုန်းနှင့်အိတ်များအားလုံး စုပုံထားခဲ့ရ", "ရန်ကုန်၊ နိုဝင်ဘာ ၁၀", "ရှမ်းပြည်နယ်မြောက်ပိုင်း၊ လောက်ကိုင်မြို့နယ်၊ ပါစင်ကျော်ကျေးရွာအနီး ပိတ်မိနေသူ ပြည်သူများအနေဖြင့် စားဝတ်နေရေး ခက်ခဲနေပြီး ၀ပြည်နယ်ထဲသို့ စစ်ဘေးရှောင်လိုသူများအနေဖြင့် ဖုန်းနှင့်အိတ်များအားလုံး စုပုံထားခဲ့ရကြောင်း စစ်ဘေးရှောင် ပြည်သူများက ပြောဆိုကြသည်။", "နိုဝင်ဘာလ ဆန်းပိုင်း လောက်ကိုင်မြို့နယ်မှ စစ်ဘေးရှောင်ပြည်သူ ၁၀၀၀ ခန့် ထွက်ပြေးလာပြီးနောက် လမ်းခုလတ် ပါစင်ကျော်ကျေးရွာအနီးတွင် စစ်ဘေးရှောင် ပြည်သူများကို ရှေ့ဆက်မသွားရန် လက်နက်ကိုင်အဖွဲ့များက တားဆီးထားပြီး ဖုန်းနှင့်အိတ်များအားလုံးကို သုံးစွဲခွင့်မပြုဘဲ စုပုံထားရကြောင်း၊ လက်ရှိတွင် တိုက်ပွဲများ ဖြစ်ပွားနေပြီး လက်နက်ကြီးသံများလည်း ကြားနေရကြောင်း၊ စားသောက်ကုန်စျေးနှုန်းများမှာလည်း ထိုးတက်လျက်ရှိကြောင်း သိရှိရသည်။", "“အခုတရုတ်ယွမ် ၁ယွမ်ကို မြန်မာငွေကျပ် ၃၉၀ ပေါက်တယ်။ ပေါ်ဆန်းမွှေး ဆန်တစ်ပြည်ကို တရုတ် ၁၀၀ ယွမ်။ ဆန်ကြမ်းတစ်ပြည်ကို တရုတ်ယွမ် ၅၀ယွမ်။ ဆန်ကွဲတအိတ်ကို ၇၀ ယွမ် ဖြစ်ကုန်ပြီ။ ဖုန်းတွေ ပေးမသုံးဘူး။ စုပုံထားရတယ်” ဟု ဒေသပြည်သူတစ်ဦးက ပြောဆိုသည်။", "လက်ရှိတွင် MNDAA တပ်များက လောက်ကိုင်အနီး ပိတ်မိနေသူ ပြည်သူတချို့ကို “၀” ပြည်နယ်ဘက်သို့ ပို့ဆောင်ပေးနေကြောင်း၊ သို့ရာတွင် မိုဘိုင်းလ်ဖုန်းနှင့်အိတ်များအားလုံးကို သယ်ယူခွင့်မပေးကြောင်း၊ ဖုန်းနှင့်အိတ်များကို စုပုံထားခဲ့ရကြောင်း သိရှိရသည်။", "“စစ်ဘေးရှောင်တွေရဲ့ ဖုန်းတွေ အိတ်တွေအကုန်လုံးကို အမေးအမြန်းမရှိ စုပုံထားခိုင်းပါတယ်။ လမ်းလျှောက်လာရတဲ့ စစ်ဘေးရှောင်တွေမှာ အိတ်လေး တစ်လုံးနဲ့ ဖုန်းစုတ်လေးပဲ ရှိကြတာပါ။ အဲ့ဒါကိုတောင် ဖုန်းတွေအိတ်တွေကို ထားခဲ့ရ တာ။ ဆိုင်ကယ်တွေလည်း ထားခဲ့ခိုင်းပါတယ်။ ပြီးရင် သူတို့ကားတွေနဲ့ ဝပြည်ထဲက ကယ်ဆယ်ရေးစခန်းကို တန်းပို့ပါတယ်” ဟု စစ်ဘေးရှောင် ပြည်သူတစ်ဦးက ဆိုသည်။", "မြောက်ပိုင်းမဟာမိတ် ၃ ဖွဲ့က လောက်ကိုင်ဒေသကို ပြန်လည်ရရှိရေး စစ်ဆင်ရေး အရှိန်အဟုန်တိုးမြှင့်လျက်ရှိကြောင်း တရားဝင် ထုတ်ပြန် ပြောဆိုထားသည်။"]
https://yktnews.com/2023/02/86669/	လောင်းရှည်မြို့ရှိ ကပစ ၂၅ လက်နက်စက်ရုံ တပ်ဖွဲ့၊ ရဲစခန်းများ အပါအဝင် စစ်တပ် နေရာများကို တစ်ပြိုင် နက်တည်း တိုက်ခိုက်မှု စစ်သားနှင့် ရဲ ၁၁ ဦးသေဆုံးပြီး PDF တစ်ဦးကျဆုံး	["လောင်းရှည်မြို့ရှိ ကပစ ၂၅ လက်နက်စက်ရုံ တပ်ဖွဲ့၊ ရဲစခန်းများ အပါအဝင် စစ်တပ် နေရာများကို တစ်ပြိုင် နက်တည်း တိုက်ခိုက်မှု စစ်သားနှင့် ရဲ ၁၁ ဦးသေဆုံးပြီး PDF တစ်ဦးကျဆုံး", "ရန်ကုန်၊ ဖေဖော်ဝါရီ ၁၁", "မကွေးတိုင်း၊ ဂန့်ဂေါခရိုင်၊ ဆောမြို့နယ်၊ လောင်းရှည်မြို့ရှိအကြမ်းဖက်စစ်တပ်စခန်းနေရာများကို တပြိုင်တည်းဝင်ရောက်တိုက်ခိုက်ခဲ့ရာ အကြမ်းဖက်စစ်သား၊ ရဲ ၁၁ ဦးသေဆုံးပြီး PDF တစ်ဦး ကျဆုံး ခဲ့ကြောင်း လောင်းရှည်ဒေသကာကွယ်ရေးတပ်ဖွဲ့ထံမှ သိရသည်။", "ဖေဖော်ဝါရီလ ၉ ရက် နံနက်အစောပိုင်း ၁ နာရီ မိနစ် ၂၀ အချိန် လောင်းရှည်ဒေသရှိ ရှိ ကပစ ၂၅ လက်နက်စက်ရုံ တပ်ဖွဲ့ ဗဟိုကင်းရုံး၊ ခရိုင်းဆက်လမ်းစစ်ဆေးရေးဂိတ်၊ ကပစ ၂၅ ညောင်ချောင်းကင်းစခန်း၊ လောင်းရှည်ရဲစခန်းကုန်း၊ လောင်းရှည်မီးသတ်ကုန်း၊ လောင်းရှည်စက်တော်ရာကုန်းနှင့်လောင်းရှည်ယွန်းကျောင်းအောက်တို့ တွင် အခိုင်အမာတပ်စွဲထားသော အကြမ်းဖက်စစ်ကောင်စီတပ်သား၊ ရဲတို့ကို ဝင်ရောက်တိုက်ခိုက်ခဲ့ခြင်း ဖြစ်ကြောင်း သိရသည်။", "စစ်ဆင်ရေးတိုက်ခိုက်မှုအတွင်း စစ်သား ၈ ဦး၊ ရဲ ၃ ဦးသေဆုံးပြီး ပြည်သူ့ကာကွယ်ရေး တပ်ဖွဲ့ ဝင် ရဲဘော် ၁ ဦးကျဆုံးပြီး ၅ ဦး (မစိုးရိမ်ရ)ဒဏ်ရာရရှိခဲ့ကြောင်း အကြမ်းဖက်စစ်တပ်က ရမ်းသမ်းပစ် ခတ်မှုကြောင့် လောင်းရှည်မြို့နေ ပြည်သူ အမျိုးသမီးတစ်ဦးသေဆုံးပြီး ၂ ဦးဒဏ်ရာရရှိခဲ့ကြောင်း သိရသည်။", "ယင်းတိုက်ခိုက်မှုကို ဂန့်ဂေါခရိုင်အမှတ်(၆) တပ်ရင်း၊ ဂန့်ဂေါခရိုင်အမှတ် တပ်ရင်း ၃ တပ်ခွဲ ၅ ၊ မကွေး ခရိုင်အမှတ် – ၁ တပ်ရင်း၊ စလင်းတပ်ဖွဲ့ ပူးပေါင်းတပ်ဖွဲတို့ပူးပေါင်းကာ တိုက်ခိုက်ခဲ့ခြင်းဖြစ်ပြီးနှစ်ဖက် အပြင်းအထန်တိုက်ပွဲဖြစ်ကာ ၃ နာရီ မိနစ် ၄၀ အထိကြာမြင့်ခဲ့ပြီး နံနက် ၅ နာရီခန့်အချိန် တိုက်ပွဲပြီးဆုံးခဲ့ ကြောင်း သိရသည်။", "မကွေးခရိုင်အမှတ် ၁ တပ်ရင်းကမူ အဆိုပါ စစ်ဆင်ရေးကို PDF ပူးပေါင်းတပ်များ ဆင်နွှဲခဲ့ခြင်းဖြစ်ပြီး စစ်ရေးအရ အောင်မြင်မှုများရှိ ကြောင်း ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဓာတ်ပုံ- လောင်းရှည်PDF တပ်ဖွဲ့ဝင်များ။"]
https://yktnews.com/2023/05/104207/	လောင်းလုံမြို့ပေါ်ရှိ လဝကရုံး၊ စရဖရုံးနှင့် ရဲစခန်းတို့ကို တစ်ပြိုင်တည်း ဝင်ရောက် ပစ်ခတ်မှု လဝက ဒုဦးစီးမှူး ၁ ဦး သေဆုံး	["လောင်းလုံမြို့ပေါ်ရှိ လဝကရုံး၊ စရဖရုံးနှင့် ရဲစခန်းတို့ကို တစ်ပြိုင်တည်း ဝင်ရောက် ပစ်ခတ်မှု လဝက ဒုဦးစီးမှူး ၁ ဦး သေဆုံး", "ရန်ကုန်၊ မေ ၂၄", "တနင်္သာရီတိုင်း၊ လောင်းလုံးမြို့ပေါ်ရှိ လဝကရုံး၊ စရဖရုံးနှင့် ရဲစခန်းကို တစ်ပြိုင်တည်း ဝင် ရောက်စီးနင်းတိုက်ခိုက်ခဲ့ရာ လဝကဒုဦးစီးမှူး သိန်းမင်းလတ် သေဆုံးခဲ့ကြောင်း ထားဝယ်ပြောက်ကျား တပ်ဖွဲ့(Guerilla Dawei) ထံမှ သိရသည်။", "ယမန်နေ့‌ မေလ ၂၃ ရက် နေ့လည် ၁၂ နာရီခန့်က အဆိုပါရုံး ၃ ခုကို ဝင်ရောက်စီးနင်းခဲ့ခြင်းဖြစ်ပြီး လဝကရုံးအားဝင်ရောက်စီးနင်းမှုတွင် လဝက ဦးစီးမှူးမှာ ခုခံပစ်ခတ်ကာ ထွက်ပြေးလွတ်မြောက်သွား ပြီး လဝက ဒုဦးစီးမှူး သိန်းမင်းလတ်မှာ ပြတင်းပေါက်မှ ခုန်ထွက်ရန်ကြိးစား နေချိန် ပစ်ခတ် ရှင်းလင်း ခဲ့လိုက်ကြောင်း သိရသည်။", "ထို့အပြင် စရဖရုံးနှင့် လောင်းလုံးမြို့မရဲစခန်းအား ချဉ်းကပ်ပြီး ၄၀ မမ ဗုံးသီးလောင်ချာဖြင့် ပစ်ခတ်ခဲ့ရာ ပစ်မှတ်ကို ထိမှန်ခဲ့ပြီး အပြန်အလှန်ပစ်ခတ်မှုဖြစ်ခဲ့ရာ လက်နက်အင်အား ကွာဟသဖြင့် ပြည်သူ့ကာ ကွယ်ရေး ရဲဘောတစ်ဦး ကျည်ထိမှန်ဒဏ်ရာ မစိုးရိမ်ရ ရရှိခဲ့ကြောင်း၊ ယင်းရဲစခန်းနှင့် စရဖရုံးအား ပစ် ခတ်တိုက်ခိုက်မှုအတွင်း အကြမ်းဖက်စစ်သား ထိခိုက်သေဆုံးမှု မသိရသေးဟု ဆိုသည်။", "အဆိုပါတိုက်ခိုက်မှုကို ထားဝယ်နဂါးတပ်ခွဲ ၁ Guerilla Dawei (ထားဝယ်ပြောက်ကျားတပ်ဖွဲ့နှင့် ထား ဝယ်နဂါး တပ်ခွဲ ၅ တို့မှ နန်းထိုက်အောင်စစ်ဆင်ရေးအဖြစ် ပူးပေါင်းတိုက်ခိုက်ခဲ့ခြင်းဖြစ်ပြီး မြို့နေ ပြည်သူလူထုနှင့် လုံးဝ(လုံးဝ) သက်ဆိုင်ခြင်းမရှိပါကြောင်း အသိပေးထုတ်ပြန်ထားသည်။", "ထိုသို့ ထုတ်ပြန်အသိပေးထားသော်လည်း အကြမ်းဖက်စစ်ကောင်စီတပ်ဖွဲ့မှ ယမန်နေ့ညပိုင်းတွင် မြို့ ပေါ် နေပြည်သူ ၄ ဦးကို ဖမ်းဆီးသွားကြောင်း သိရသည်။"]
https://yktnews.com/2025/03/208066/	လောင်းလုံး လက်ခတ်တောင် တာဝါတိုင် စခန်းကုန်းကို ဝင်ရောက် တိုက်ခိုက်မှု စစ်သား ၁၂ ဦးသေဆုံးပြီး သေနတ် ၁ လက်နှင့် လက်ပစ်ဗုံး ၃ လုံး သိမ်းဆည်းရရှိ	["လောင်းလုံး လက်ခတ်တောင် တာဝါတိုင် စခန်းကုန်းကို ဝင်ရောက် တိုက်ခိုက်မှု စစ်သား ၁၂ ဦးသေဆုံးပြီး သေနတ် ၁ လက်နှင့် လက်ပစ်ဗုံး ၃ လုံး သိမ်းဆည်းရရှိ", "ရန်ကုန်၊ မတ် ၁၈", "တနင်္သာရီတိုင်း၊ လောင်းလုံးမြို့နယ် လက်ခတ်တောင် တာဝါတိုင် စခန်းကုန်းကို ဝင်ရောက် တိုက်ခိုက်ရာ စစ်သား ၁၂ ဦးသေဆုံးပြီး သေနတ် ၁ လက်နှင့် လက်ပစ်ဗုံး ၃ လုံး သိမ်းဆည်းရရှိခဲ့ကြောင်း ဒူရကစစ်ကြောင်းမှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "မတ်လ ၁၃ ရက်နေ့ နံနက် ၇ နာရီခန့်တွင် လက်ခတ်တောင် တာဝါတိုင်စခန်းကုန်းကို တော်လှန်ရေး တပ်ဖွဲ့များက ဝင်ရောက် တိုက်ခိုက်ခဲ့ခြင်းဖြစ်ကြောင်း သိရသည်။", "ယင်းထိတွေ့ တိုက်ပွဲသည် ၆ နာရီခန့် ကြာမြင့်ခဲ့ပြီး အကြမ်းဖက် စစ်ကောင်စီ တပ်သား ၁၂ ဦးသေဆုံးကာ MA-3 သေနတ် ၁ လက် ကျည်ဘောက် ၉ ခု၊ လက်ပစ်ဗုံး ၃ လုံးနှင့် ဆက်စပ်ပစ္စည်း အများအပြား သိမ်းဆည်းရရှိခဲ့ကြောင်း သိရှိရသည်။", "အဆိုပါ တိုက်ခိုက်မှုကို ဓဝယ်အမျိုးသားလွတ်မြောက်ရေးတပ်တော် (DNLA) ၏ ဒူရကစစ်ကြောင်း ဦးဆောင်မှုဖြင့် ရေဖြူပြည်သူ့ကာကွယ်ရေးတပ်ဖွဲ့ (YPPDF) နှင့် ထားဝယ်ခရိုင်အမှတ် (၂) တပ်ရင်း (PDF Dawei District Battalion 2 – P23302) တို့က ပူးပေါင်း လုပ်ဆောင်ခဲ့ခြင်းဖြစ်ကြောင်း သိရသည်။", "ပြည်သူများအနေဖြင့် တစ်နိုင်ငံလုံး အတိုင်းအတာ စစ်ရေးများ အရှိန်အဟုန် တိုးမြင့်စွာ ဆောင်ရွက်နေသည့်အချိန် ဖြစ်သောကြောင့် စစ်ရေးအထူး သတိ/သတိပြု သွားလာနေထိုင်ကြရန်နှင့် တော်လှန်ရေးနှင့် စစ်ရေးအရှိန် မြင့်လာသည်နှင့်အမျှ ပြည်သူ့ဘက်၊ အမှန်တရားဘက် ရပ်တည်လိုသော စစ်ကောင်စီ မှ စစ်သည်တော်များ၊ ရဲတပ်ဖွဲ့ဝင်များကို ပြည်သူ့ရင်ခွင် ခိုလှုံ၍ အမြန်ဆုံး ပူးပေါင်းပေးကြပါရန် တော်လှန်ရေး တပ်ဖွဲ့များက အသိပေးနှိုးဆော်ထားသည်။"]
https://yktnews.com/2024/02/147705/	လောင်းလုံး-ထားဝယ် လမ်းပိုင်းတွင် ရဲ အသုံးအဆောင် ပစ္စည်းများ တင်ဆောင်လာသည့် ကားကို PDF တပ်ဖွဲ့က ဖမ်းဆီး	["လောင်းလုံး-ထားဝယ် လမ်းပိုင်းတွင် ရဲ အသုံးအဆောင် ပစ္စည်းများ တင်ဆောင်လာသည့် ကားကို PDF တပ်ဖွဲ့က ဖမ်းဆီး", "ရန်ကုန်၊ ဖေဖော်ဝါရီ ၂၆", "တနင်္သာရီတိုင်း၊ လောင်းလုံး-ထားဝယ် လမ်းပိုင်းတွင် ရဲ အသုံးအဆောင် ပစ္စည်းများ တင်ဆောင်လာသည့် ကားကို PDF တပ်ဖွဲ့က ဖမ်းဆီးခဲ့ကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဖေဖော်ဝါရီလ ၂၆ ရက်နေ့ ညနေ ၃ နာရီ ၄၅ မိနစ်ခန့်တွင် လောင်းလုံးမြို့မရဲစခန်းမှ ရဲတပ်သား အပြောင်းအရွှေ့ပြုလုပ်စဉ် အရပ်သားကားဖြင့် ပစ္စည်းများ တင်ဆောင်လာသည့် ကား ၁ စီးကို လောင်းလုံး-ထားဝယ် လမ်းပိုင်းတွင် လောင်းလုံး PDF က ဖမ်းဆီးခဲ့ပြီး ကားပေါ်ပါလာသည့် ပစ္စည်းများကို သိမ်းဆည်း၍ ကားသမားနှင့် ကားအားပြန်လွှတ်ပေးခဲ့ကြောင်း သိရသည်။", "“လောင်းလုံးရဲစခန်းကနေ ထားဝယ်ဘက်ကို လာတဲ့ လမ်းမှာ အရပ်သားကားနဲ့ အချောဆွဲပြီး တင်ပေးလိုက်တာ လောင်းလုံးက ဌာနဆိုင်ရာ ရုံးတွေ တစ်ဖြည်းဖြည်းပြောင်းနေကြတယ်” ဟု လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ပြောဆိုသည်။", "အဆိုပါ ဖမ်းဆီးမှုကို လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ဇုန်-၃ ကင်းမြီးကောက်ပြောက်ကျားတပ်စုမှ လုပ်ဆောင်ခဲ့ခြင်းဖြစ်ပြီး ခရီးသွား ပြည်သူများ အနေဖြင့်လည်း ကားများကို မှန်ချမောင်းနှင်ပေးကြရန် အထူးမေတ္တာရပ်ခံကြောင်း လောင်းလုံးမြို့နယ်ပြည်သူ့ကာကွယ်ရေးတပ်ဖွဲ့က ထုတ်ပြန်ထားသည်။"]
https://yktnews.com/2025/05/213163/	လောင်းလုံးတွင် ကျောက်နီမော်ရွာ ပျူစောထီး ကိုနိုင်ကို တော်လှန်ရေး တပ်ဖွဲ့များက အရှင် ဖမ်းဆီး	["လောင်းလုံးတွင် ကျောက်နီမော်ရွာ ပျူစောထီး ကိုနိုင်ကို တော်လှန်ရေး တပ်ဖွဲ့များက အရှင် ဖမ်းဆီး", "ရန်ကုန်၊ မေ ၁", "တနင်္သာရီတိုင်း၊ လောင်းလုံးမြို့နယ်တွင် ကျောက်နီမော်ရွာ ပျူစောထီး ကိုနိုင်ကို တော်လှန်ရေး တပ်ဖွဲ့များက အရှင် ဖမ်းဆီးနိုင်ခဲ့ကြောင်း Special Guerrilla Force – အထူးပြောက်ကျားတပ်ဖွဲ့က ထုတ်ပြန်ထားသည်။", "ဖေဖော်ဝါရီလပိုင်းက လောင်းလုံးမြို့နယ် အတွင်းရှိ ကျောက်နီမော်ရွာမှ ပျူစောထီး အဖွဲ့ဝင် ကိုနိုင်နိုင်စိုး (ခ) ကိုနိုင် ကားကို တော်လှန်‌ရေးတပ်ဖွဲ့များက လမ်းပိုင်း တစ်နေရာတွင် စစ်ဆေးခဲ့ကြောင်း သိရသည်။", "ယင်းဖမ်းဆီးရမိသော ကိုနိုင်ထံမှ စကစရုံး နှင့် ပက်သက်သော စာရွက်စာတမ်းများ အချက်အလက်များ သိမ်းဆည်းရရှိပြီး အပြစ်မဲ့ပြည်သူများကို လက်နက်အားကိုးဖြင့် ညည်းပန်းနှိပ်စက်ခြင်း၊ ကျောက်နီမော်ရှိ စကစ များ၏ပစ္စည်း သယ်ယူပေးခြင်း၊ ကိုနိုင်နိုင်စိုးသည် ကျောက်နီမော်ရွာတွင် နေထိုင်ခဲ့စဉ်က စစ်ကောင်စီ တပ်သားများကို ခေါ်ယူနေထိုင်ခြင်း၊ရွာထဲတွင်လည်း လက်နက်ကိုင်ဆောင်သွားလာခဲ့သည်ဟု ဝန်ခံထွက်ဆိုခဲ့ကြောင်း သိရှိရသည်။", "အဆိုပါ ဖမ်းဆီးရမိသော ကိုနိုင်ကို Special Guerrilla Force – အထူးပြောက်ကျားတပ်ဖွဲ့နှင့် ပင်လယ်ကြယ် အဖွဲ့တို့က ဆက်လက် ထိန်းသိမ်းထားဆဲဖြစ်ကြောင်း သိရသည်။"]
https://yktnews.com/2023/04/99075/	လောင်းလုံးတွင် စစ် ထောက်လှမ်းရေး ၁ ဦး ပစ်ခတ်ခံရပြီး သေဆုံး	["လောင်းလုံးတွင် စစ် ထောက်လှမ်းရေး ၁ ဦး ပစ်ခတ်ခံရပြီး သေဆုံး", "ရန်ကုန်၊ ဧပြီ ၂၄", "တနင်္သာရီတိုင်း၊ လောင်းလုံးမြို့နယ်တွင် စစ်ထောက်လှမ်းရေး ဇော်လင်းကို ပစ်ခတ် တိုက်ခိုက်ခဲ့ပြီး သေဆုံးခဲ့ကြောင်း လောင်းလုံးမြို့နယ် ပြည်သူ့ ကာကွယ် ရေး တပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဧပြီလ ၂၁ ရက်နေ့ ညနေ ၆ နာရီ ခန့်တွင် လောင်းလုံးမြို့နယ် ကျောက်ပုံ ကျေးရွာရှိ စစ်မှုထမ်းဟောင်း ထောက်လှမ်းရေး ဇော်လင်းကို လောင်းလုံးမြို့ နယ် ပြည်သူ့ ကာကွယ်ရေး တပ်ဖွဲ့မှ ပစ်ခတ် တိုက်ခိုက်ခဲ့ပြီး သေဆုံးခဲ့ကြောင်း သိရသည်။", "သေဆုံးသွားသော ဇော်လင်းသည် မအူပင်မြို့ ဇာတိဖြစ်ပြီး သကျက်တော ရဲစခန်းတွင် ရှိစဥ်တည်းက စစ်ကောင်စီတပ်သားများနှင့် ရောထွေး သွားလာ ကာ ပြည်သူများကို သတင်းပေး တိုင်ကြားမှုများကြောင့် အကြိမ်ကြိမ် သတိပေး ထားခဲ့ကြောင်း၊ သို့သော် ယခုအချိန်ထိ အကြမ်းဖက် စစ်ကောင်စီ တပ်သားများ စစ်ကြောင်းထိုးမှုများတွင် လိုက်ပါကာ လောင်းလုံးမြို့နယ်အတွင်း PDF စခန်း ၏ တည်နေရာအား စုံစမ်းမှုများ၊ သတင်းပေးနေမှုများ ပြုလုပ်ခဲ့ကြောင်း သိရသည်။", "အဆိုပါ သေဆုံးသွားသော ဇော်လင်းသည် ဒုတပ်ကြပ်အဆင့်ရှိ စစ်သား ဟောင်း တစ်ဦးဖြစ်ပြီး လောင်းလုံးမြို့နယ်၏ တည်နေရာ မြေပုံများကို စစ်ကောင်စီထံ ပေးပို့နေသူ တစ်ဦးဖြစ်ကြောင်း၊ ၎င်းအား ရှင်းလင်းခဲ့ပြီးချိန်တွင် မြေပုံအပိုင်းအစ တချို့လည်း ရရှိခဲ့ပြီး မြေပြင်စစ်ဆေးမှုအရ ၎င်းနေရာကို ရေတပ်မှ လက်နက်ကြီးများ အကြိမ်ကြိမ်ပစ်ခတ်ထားကြောင်း၊ ၎င်းသည် သတိပေးမှု အကြိမ်ကြိမ် လုပ်ဆောင်ထားသော်လည်း စစ်ကောင်စီနှင့် ဆက်လက် ပူးပေါင်း လုပ်ဆောင်နေမြဲ ဖြစ်သည့် အတွက် LLPDF မှ ရှင်းလင်း ခဲ့သည်ဟု လောင်းလုံးမြို့နယ် ပြည်သူ့ ကာကွယ်ရေး တပ်ဖွဲ့မှ တာဝန်ရှိသူ တစ်ဦးက ပြောဆိုသည်"]
https://yktnews.com/2023/11/133263/	လောင်းလုံးတွင် စစ်ကောင်စီ တပ်သားများ လိုက်ပါလာသော ကား ၁ စီးကို မိုင်းဆွဲ တိုက်ခိုက်မှု ၆ ဦးသေဆုံး၊ ရှမ်းပြည်နယ်မြောက်ပိုင်းရှိ မြို့နယ် ၃ ခုတွင် တိုက်ပွဲများဖြစ်ပွားနေ	["လောင်းလုံးတွင် စစ်ကောင်စီ တပ်သားများ လိုက်ပါလာသော ကား ၁ စီးကို မိုင်းဆွဲ တိုက်ခိုက်မှု ၆ ဦးသေဆုံး၊ ရှမ်းပြည်နယ်မြောက်ပိုင်းရှိ မြို့နယ် ၃ ခုတွင် တိုက်ပွဲများဖြစ်ပွားနေ", "ရန်ကုန်၊ နိုဝင်ဘာ ၂၇", "တနင်္သာရီတိုင်း၊ လောင်းလုံးမြို့နယ်တွင် အကြမ်းဖက် စစ်ကောင်စီ တပ်သားများ လိုက်ပါလာသော ကား ၁ စီးကို မိုင်းဆွဲ တိုက်ခိုက်ခဲ့ရာ စစ်တပ်ဘက်မှ ၆ ဦးသေဆုံးခဲ့ကြောင်း လောင်းလုံးမြို့နယ် PDF တပ်ဖွဲ့ မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၂၆ ရက်နေ့ ညနေ ၅ နာရီ ၃၀ မိနစ်၌ လောင်းလုံးမြို့ထဲရှိ လမ်းသွား လမ်းလာ ပြည်သူများကို မတရားဖမ်းဆီးပြီး ဆက်ကြေး ကောက်ခံလျက်ရှိသည့် အကြမ်းဖက် စစ်ကောင်စီတပ်သားများ လောင်းလုံးမြို့အတွင်း ကင်းပတ်ပြီးအပြန် လောင်းလုံးမြို့မ ရဲစခန်းတောင်ဖက် စောင်းကြိုးလမ်းတွင် လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့- LLPDF က ပဒေသာမိုင်းဖြင့် ဖောက်ခွဲ တိုက်ခိုက်ခဲ့ကြောင်း သိရသည်။", "အဆိုပါ တိုက်ခိုက်မှုအတွင်း စစ်ကောင်စီတပ်သားများ လိုက်ပါလာသည့် ဗွီဂိုးကားကို ထိမှန်ပြီး ကားဘီး ၂ ဘီးစလုံးပေါက်ကာ ထိုးရပ်သွားခဲ့ကြောင်း၊ ကားပေါ်လိုက်ပါလာသည့် စစ်ကောင်စီတပ်သား ၆ ဦး နေရာတွင် သေဆုံး၍ ၄ ဦး အပြင်းအထန် ဒဏ်ရာရရှိခဲ့ကြောင်း သိရှိရပါသည်။", "လောင်းလုံးမြို့နယ်အတွင်းရှိ စစ်ကောင်စီတပ်ဖွဲ့ဝင်များအားလုံး စစ်ကောင်စီ လက်အောက်မှ အမြန်ဆုံးစွန့်ခွာကြရန် နှင့် ပြည်သူများအနေဖြင့် စစ်ရေးသတိ အမြဲရှိရန် လောင်းလုံးမြို့နယ် PDF က ထုတ်ပြန်ထားသည်။", "ထို့ပြင် ရှမ်းပြည်နယ်မြောက်ပိုင်းရှိ မူဆယ်မြို့နယ်၊ ကျောက်မဲမြို့နယ်နှင့် လားရှိုးမြို့နယ်တို့တွင် အကြမ်းဖက် စစ်တပ်နှင့် TNLA တို့ တိုက်ပွဲဖြစ်ပွားလျက်ရှိကြောင်း TNLA သတင်းနှင့် ပြန်ကြားရေး ဌာနက ထုတ်ပြန်ထားသည်။", "နိုဝင်ဘာလ ၂၇ ရက်နေ့ နံနက် ၃ နာရီ ၃၀ မိနစ်တွင် မူဆယ်မြို့နယ်ရှိ အကြမ်းဖက် စစ်တပ်၏ နမ့်ပေါတံတားတပ်စခန်းကို တအာင်းတပ်မတော် PSLF/TNLA က တိုက်ခိုက်လျက်ရှိကြောင်း၊ ကျောက်မဲမြို့နယ်၊ နားခေါ်/ကောင်းမူးလိန် ကျေးရွာအနီးတဝိုက်တွင် ယနေ့ နံနက် ၇ နာရီ ၂၀ မိနစ်တွင် အကြမ်းဖက် စစ်တပ်နှင့် တအာင်းတပ်မတော် PSLF/TNLA တို့ တိုက်ပွဲဖြစ်ပွားလျက်ရှိကြောင်း သိရှိရသည်။", "အလားတူ လားရှိုးမြို့နယ်၊ မိုင်းလီကျေးရွာတွင် လာရောက်တပ်စွဲထားသော အကြမ်းဖက် စစ်တပ်ကို ယနေ့ နံနက် ၇ နာရီ ၅၀ မိနစ်တွင် တအာင်းတပ်မတော် PSLF/TNLA က တိုက်ခိုက်လျက်ရှိကြောင်း သိရသည်။", "“ဒီနေ့ မွန်းလွဲ ၁၂ နာရီ နာရီလောက် ဖြစ်ပွားတဲ့ တိုက်ပွဲမှာ စစ်တပ်က အရေးနိမ့်နေလို့ ဂျက်ဖိုက်တာ ၂ စီးနဲ့ ကျောက်မဲမြို့ ပတ်လည်မြို့ပြင်ဘက် ၂ မိုင်ပတ်ချာလည်ကို ဗုံးကျဲ ချနေတယ်။ လက်နက်ကြီးတွေနဲ့လည်း အဆက်မပြတ် ပစ်နေတယ်” ဟု ဒေသပြည်သူ တစ်ဦးက ပြောဆိုသည်။"]
https://yktnews.com/2024/12/195604/	လောင်းလုံးတွင် စစ်ကြောင်းထိုးလာသည့် စစ်တပ်က အင်းဇောက်ကျေးရွာမှ အမျိုးသမီး ၁ ဦးကို ပစ်သတ်ပြီး ပြည်သူ ၁၀ ဦးကျော်ကို ဖမ်းဆီးသွား	["လောင်းလုံးတွင် စစ်ကြောင်းထိုးလာသည့် စစ်တပ်က အင်းဇောက်ကျေးရွာမှ အမျိုးသမီး ၁ ဦးကို ပစ်သတ်ပြီး ပြည်သူ ၁၀ ဦးကျော်ကို ဖမ်းဆီးသွား", "ရန်ကုန်၊ဒီဇင်ဘာ ၁၄", "တနင်္သာရီတိုင်း၊ လောင်းလုံးမြို့နယ်တွင် စစ်ကြောင်းထိုးလာသည့် အကြမ်းဖက် စစ်တပ်က အင်းဇောက်ကျေးရွာမှ အမျိုးသမီး ၁ ဦးကို ပစ်သတ်ပြီး ပြည်သူ ၁၀ ဦးကျော်ကို ဖမ်းဆီးသွားကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော်ရှဲဒိုးက ရန်ကုန်ခေတ်သစ် သတင်း ဌာနထံသို့ ပြောဆိုသည်။", "ဒီဇင်ဘာလ ၁၃ရက်နေ့ နံနက် ၅နာရီခန့်တွင် ထားဝယ်မြို့ဘက်မှ လောင်းလုံးမြို့ဘက်ခြမ်းကို အင်အာဖြည့်တင်းရန် စစ်ကြောင်းထိုးလာသည့် အကြမ်းဖက် စစ်ကောင်စီတပ်သားများက အင်းဇောက်ရွာမှ ဆိုင်ကယ် စီးလာသည့် အမျိုးသမီး၁ ဦးကို ပစ်သတ်ခဲ့ကြောင်းသိရသည်။", "အကြမ်းဖက် စစ်တပ်က သေနတ်ဖြင့် ပစ်သတ်ခဲ့သော အမျိုးသမီးသည် အင်းဇောက်ရွာတွင် နေထိုင်သော အသက် ၅၀ အရွယ် ဒေါ်နွဲ့သန်းဆိုသူဖြစ်ပြီး နေအိမ်မှ ဆိုင်ကယ်ဖြင့် ထွက်လာစဉ် စစ်ကောင်စီ တပ်သားများ ပစ်သတ်ခဲ့ခြင်းဖြစ်ကြောင်း သိရှိရသည်။", "ထို့ပြင် အကြမ်းဖက် စစ်တပ် စစ်ကြောင်းသည် ၎င်းတို့စစ်ကြောင်းထိုးရာ လမ်းတလျှောက်ရှိ အရပ်သား ပြည်သူ ၁၀ ဦးကျော်ကိုလည်း ဖမ်းဆီးသွားပြီး တချို့ကို ပြန်လွှတ်ပေးသော်လည်း အများစုကို ဖမ်းဆီးခေါ်ဆောင်သွားကြောင်း သိရသည်။", "“စစ်ခွေးတွေက အင်းဇောက်ရွာကို ရောက်တဲ့အခါမှာ လက်နက်ကြီးတွေနဲ့ ပစ်တယ်။ လက်နက်ငယ်တွေနဲ့ ပစ်ခတ်ပြီးတော့ ဒီရွာထဲဝင်လာတာပေါ့။ အဲဒီ အချိန်မှာ ဒီအမျိုးသမီးတစ်ဦးက ဆိုင်ကယ်နဲ့ သူတို့ ပစ်ခတ်တဲ့ အသံတွေ နီးလာတဲ့အခါကျတော့ အိမ်ကနေပြီးတော့ တစ်ခြားနေရာကို ပြောင်းရွေ့တာ အဲလိုထွက်လာတဲ့အချိန် စစ်ခွေးတွေက သေနတ်နဲ့ ပစ်ထည့်လိုက်တာ နေရာမှာတင် ပွဲချင်းပြီးသေဆုံးတယ်။ စစ်ခွေး ဖမ်းတာတော့ အများကြီးပဲ လမ်းမှာ သူတို့ စဆင်းလာတဲ့နေ့ကတည်းက ဖမ်းနေတာ ပြန်လွှတ်ပေးတဲ့ သူတွေရှိတယ်။ ပြည်သူ ၁၀ ဦးကျော်ထက်မနည်းဖမ်းဆီးခံရတယ်။ ပြည်သူတော်တော်များများကတော့ စစ်ခွေးစစ်ကြောင်း ရောက်လာတည်းက ရှောင်နေရကြတာ စစ်ခွေးစစ်ကြောင်းလာပြီဆိုတာနဲ့ပြည်သူတွေ အနေနဲ့ ကြိုတင်ရှောင်ရှားကြဖို့ ပြည်သူတွေကို မေတ္တာရပ်ခံချင်တယ်” ဟု လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော်ရှဲဒိုးက ရန်ကုန်ခေတ်သစ် သတင်း ဌာနထံသို့ ပြောဆိုသည်။", "အဆိုပါ အကြမ်းဖက် စစ်တပ် စစ်ကြောင်းသည် အင်အား ၁၂၀ ခန့်ပါဝင်ပြီး ယနေ့ ဒီဇင်ဘာလ ၁၄ ရက်နေ့တွင် အင်အား ၆၀ ခန့်သည် ထားဝယ်ဘက်ကို ပြန်လည် ဆုတ်ခွာသွားပြီး ကျန်ရှိနေသော အင်အား ၆၀ ခန့်သည့် လောင်းလုံးမြို့ပေါ်ရှိ အကြမ်းဖက် စစ်ကောင်စီ တပ်သားများနှင့် သွားရောက်ပူးပေါင်းကြောင်း သိရသည်။"]
https://yktnews.com/2023/07/114082/	လောင်းလုံးတွင် စစ်တပ် စစ်ကြောင်းကို ကြားဖြတ် တိုက်ခိုက်မှု စစ်သား ၃ ဦးသေဆုံး ၊ နွားထိုးကြီးတွင် စစ်ကြောင်းကို မိုင်းဆွဲတိုက်ခိုက်မှု စစ်သား ၂ ဦးသေဆုံး	["လောင်းလုံးတွင် စစ်တပ် စစ်ကြောင်းကို ကြားဖြတ် တိုက်ခိုက်မှု စစ်သား ၃ ဦးသေဆုံး ၊ နွားထိုးကြီးတွင် စစ်ကြောင်းကို မိုင်းဆွဲတိုက်ခိုက်မှု စစ်သား ၂ ဦးသေဆုံး", "ရန်ကုန်၊ ဇူလိုင် ၂၀", "တနင်္သာရီတိုင်း၊ လောင်းလုံးမြို့နယ်၊ သကျတ်တောကျေးရွာ မြစ်ဝအနီး၌ ရေကြောင်းမှ ဝင်ရောက်လာသည့် အကြမ်းဖက် စစ်တပ် စစ်ကြောင်းကို ကြားဖြတ် တိုက်ခိုက်ရာ စစ်သား ၃ ဦးသေဆုံးခဲ့ကြောင်း လောင်းလုံးမြို့နယ် LLPDF တပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇူလိုင်လ ၁၄ ရက် ညနေ ၄ နာရီခန့်က ထားဝယ်မြို့မှ ထားဝယ်မြစ်ကြောင်းအတိုင်း စုန်ဆင်းလာသော အင်အား ၁၀၀ ခန့်ပါ စက်လှေ ၂ စီးသည် သကျတ်တောကျေးရွာ မြစ်ဝတွင် ဆိုက်ကပ်ပြီး အင်အား ၇၀ ခန့်မှာ ကုန်းကြောင်းအတိုင်း စစ်ကြောင်းထိုးလာစဉ် လောင်းလုံးမြို့နယ် ပြည်သူ့ကာကွယ် ရေးတပ်ဖွဲ့မှ ၈၁ မမ လက်နက်ကြီး ၁၀ လုံးဖြင့် ကြားဖြတ်တိုက်ခိုက်ခဲ့ရာ အပြန်အလှန်ပစ်ခတ်တိုက်ခိုက်ပွဲ မိနစ် ၄၀ ခန့် ဖြစ်ခဲ့ပြီး စစ်သား ၃ ဦးသေဆုံး ကာ ၂ ဦးဒဏ်ရာရရှိခဲ့ကြောင်း သိရသည်။", "အဆိုပါတိုက်ခိုက်မှုအတွင်း သေဆုံးဒဏ်ရာရရှိသွားသော အကြမ်းဖက်စစ်သားများကို ဇူလိုင်လ ၁၅ ရက် နံနက် ၈ နာရီခန့်တွင် စက်လှေဖြင့် ထားဝယ်မြို့၊ ကြက်စားပြင်ရပ်ကွက်၊ ဆီဘောတံတားသို့ ပို့ဆောင် ကာ ထားဝယ်မြို့ရှိ စစ်တပ်အတွင်းသို့ သယ်ယူသွားကြောင်း သိရသည်။", "ထို့ပြင် မန္တလေးတိုင်း ၊ နွားထိုးကြီးမြို့နယ်၊ စင်္ကြာတောင်၏ အရှေ့ဘက်တွင် အကြမ်းဖက်စစ်သားများကို မိုင်း ဆွဲတိုက်ခိုက်ခဲ့ရာ ၂ ဦးသေဆုံးခဲ့ကြောင်း မြင်းခြံခရိုင် တပ်ရင်း ၄ (နွားထိုးကြီး PDF) ထံမှ သိရသည်။", "ယနေ့ ဇူလိုင်လ ၂၀ ရက် နေ့လည် ၁၁ နာရီခန့်က နွားထိုးကြီးမြို့နယ်၊ စင်္ကြတောင်၏ အရှေ့ဘက်သို့ စစ်ကြောင်းထိုးလာသော အကြမ်းဖက်စစ်သားများကို မြင်းခြံခရိုင်တပ်ရင်း ၄ (နွားထိုးကြီး PDF) တပ်ဖွဲ့ မှ မိုင်းဆွဲတိုက်ခိုက်ခဲ့ရာ အကြမ်းဖက်စစ်သား ၂ ဦးသေဆုံးကာ အများအပြား ဒဏ်ရာရရှိခဲ့ကြောင်း သိရ သည်။"]
https://yktnews.com/2024/10/190248/	လောင်းလုံးတွင် စစ်တပ်က စိတ်ရောဂါခံစားနေရသည့် ကိုကျော်ခိုင်ကို ပစ်သတ်ပြီး PDFစစ်ဝတ်စုံ ဝတ်ဆင်ပေးကာ ဓာတ်ပုံရိုက်ယူသွား	["လောင်းလုံးတွင် စစ်တပ်က စိတ်ရောဂါခံစားနေရသည့် ကိုကျော်ခိုင်ကို ပစ်သတ်ပြီး PDFစစ်ဝတ်စုံ ဝတ်ဆင်ပေးကာ ဓာတ်ပုံရိုက်ယူသွား", "ရန်ကုန်၊ အောက်တိုဘာ ၃၁", "တနင်္သာရီတိုင်း၊ လောင်းလုံးမြို့နယ် လဝက ရုံးရှေ့တွင် အကြမ်းဖက် စစ်တပ်က စိတ်ရောဂါ ခံစားနေရသည့် ကဘူရွာသား ကိုကျော်ခိုင်ကို ပစ်သတ်ပြီး PDF စစ်ဝတ်စုံဝတ်ဆင်ပေး၍ ဓာတ်ပုံရိုက်ယူသွားကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေး တာဝန်ခံ ရဲဘော် ရှဲဒိုးက ရန်ကုန်ခေတ်သစ် မီဒီယာသို့ ပြောဆိုသည်။", "အောက်တိုဘာလ ၃၁ ရက်နေ့ နံနက် ၉ နာရီခန့်တွင် လောင်းလုံးမြို့ လဝက ရုံးရှေ့၌ ဂိတ်စောင့်နေသော စစ်သားများက ဆိုင်ကယ်စီးလာသည့် ကဘူရွာသား စိတ်ရောဂါ ခံစားနေရသည့် ကိုကျော်ခိုင်ကို ပစ်သတ်ခဲ့ကြောင်း သိရသည်။", "ထိုသို့ ပစ်သတ်ပြီးနောက် စစ်တပ်ဂိတ်ထဲမှ စစ်ကောင်စီ တပ်သား ၇ ဦးက အရပ်ဝတ်ဖြင့် ထွက်လာပြီး ကိုကျော်ခိုင်ကို PDF ဝတ်စုံဝတ်ပေး၍ ဓာတ်ပုံရိုက်ယူသွားကြောင်း သိရှိရသည်။", "“ဒီနေ့ နံနက် ၉ နာရီဝန်းကျင်လောက်မှာပေါ့။ ပြည်သူတစ်ဦးကို စစ်ခွေးတွေက ပစ်သတ်လိုက်တယ်လို့ သိရတယ်။ အဓိကက သူက စိတ်ရောဂါ ခံစားနေရတာ သူဆိုင်ကယ်နဲ့လာတဲ့အချိန်မှာ ပစ်သတ်လိုက်တာ သူက စိတ်ရောဂါခံစားနေရတော့ စစ်ခွေးဂိတ်မှာ တားထားတဲ့ ခြံစည်းရိုးကို ဆင်းဖယ်ပြီး ဆိုင်ကယ်မောင်းထွက်သွားတဲ့ စစ်ခွေးတွေက လိုက်ပစ်တာ အဲလိုပစ်သတ်ပြီးတဲ့ အခါကျတော့ ဂိတ်ထဲကနေ စစ်ခွေး ၇ ကောင် ထွက်လာတယ်။ အလောင်းကို လာကြည့်ပြီး PDF ယူနီဖောင်း ဝတ်ပေးပြီးတော့ ဓာတ်ပုံမှတ်တမ်း ရိုက်တယ်။ အဲလိုဝတ်ပေးပြီးတော့ အလောင်းကို လမ်းဘေးမှာ ပစ်ထားခဲ့တယ်” ဟု လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေး တာဝန်ခံ ရဲဘော် ရှဲဒိုးက ပြောဆိုသည်။", "လတ်တလော ကိုကျော်ခိုင်၏ ရုပ်အလောင်းကို နာရေးကူညီရေး အဖွဲ့များက ထားဝယ်ဆေးရုံကြီး ရင်ခွဲရုံကို ပို့ဆောင်ပေးလိုက်ကြောင်း သိရသည်။"]
https://yktnews.com/2023/08/120192/	လောင်းလုံးတွင် စစ်တပ်က ပြည်သူ ၁၀ ဦးကို လူသားဒိုင်း အဖြစ် ဖမ်းဆီးပြီး စစ်ကြောင်းထိုးနေ၊ ပြည်သူ ၂၀၀၀ ကျော်ထွက်ပြေးနေရ	["လောင်းလုံးတွင် စစ်တပ်က ပြည်သူ ၁၀ ဦးကို လူသားဒိုင်း အဖြစ် ဖမ်းဆီးပြီး စစ်ကြောင်းထိုးနေ၊ ပြည်သူ ၂၀၀၀ ကျော်ထွက်ပြေးနေရ", "ရန်ကုန်၊ သြဂုတ် ၂၉", "တနင်္သာရီတိုင်း၊ လောင်းလုံးမြို့နယ်တွင် အကြမ်းဖက် စစ်တပ်က ပြည်သူ ၁၀ ဦးကို လူသားဒိုင်း အဖြစ် ဖမ်းဆီးပြီး စစ်ကြောင်းထိုးနေကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "သြဂုတ်လ ၂၆ ရက်နေ့မှ စတင်ကာ အကြမ်းဖက် စစ်တပ်က ဒေသ ပြည်သူ ၁၀ ဦးကို လူသားဒိုင်းအဖြစ် ဖမ်းဆီးပြီး လောင်းလုံးမြို့နယ်အတွင်းရှိ ကျေးရွာများကို စစ်ကြောင်းထိုးနေသောကြောင့် ဒေသပြည်သူ ၂၀၀၀ ကျော် ထွက်ပြေးတိမ်းရှောင်နေရကြောင်း သိရသည်။", "အကြမ်းဖက် စစ်တပ် စစ်ကြောင်းသည် စမ်းလှမ်းရွာ၊ တီဇစ်ရွာ၊ ဂေါ့အင်းရွာနှင့် အနီးအနားရှိ ကျေးရွာများကို စစ်ကြောင်း ထိုးနေသောကာ တော်လှန်ရေး တပ်ဖွဲ့ဝင်များနှင့် ထိတွေ့ တိုက်ပွဲများလည်း ဖြစ်ပွားလျက်ရှိကြောင်း သိရှိရသည်။", "“စစ်ခွေးတွေက ပြည်သူ ၁၀ ဦးကို လူသားဒိုင်းအဖြစ် ဖမ်းဆီးပြီး စစ်ကြောင်းထိုးရင်း လက်နက်ကြီးတွေနဲ့ ပစ်ခတ် နေပါတယ်။ သြဂုတ်လ ၂၆ ရက်နေ့ကစပြီး စမ်းလှမ်း၊ တီဇစ်၊ ဂေါ့အင်း ရွာတွေကို စစ်ကြောင်း ဝင်ရောက် ပြီး အနီးအနားတစ်ဝိုက်ကို စစ်ကြောင်းထိုးနေတာ တိုက်ပွဲဖြစ်ပွားနေတာလည်းရှိတယ်။ ကြယ်တောင်ကိုလည်း လက်နက်ကြီးတွေနဲ့ ပစ်ခတ်ပြီး စစ်ကြောင်းထိုးနေပါတယ်။ တိမ်းရှောင်နေရတာ ပြည်သူ ၂၀၀၀ ဝန်းကျင်လောက်ရှိတယ်” ဟု လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးကပြောဆိုသည်။"]
https://yktnews.com/2024/10/189107/	လောင်းလုံးတွင် စစ်တပ်က ပြည်သူ ၅ ဦးကို လည်လှီး သတ်ဖြတ်ခြင်း၊ ပစ်ခတ် သတ်ဖြတ်ခြင်းများ လုပ်ဆောင်ခဲ့	["လောင်းလုံးတွင် စစ်တပ်က ပြည်သူ ၅ ဦးကို လည်လှီး သတ်ဖြတ်ခြင်း၊ ပစ်ခတ် သတ်ဖြတ်ခြင်းများ လုပ်ဆောင်ခဲ့", "ရန်ကုန်၊ အောက်တိုဘာ ၂၂", "တနင်္သာရီတိုင်း၊ လောင်းလုံးမြို့နယ်တွင် အကြမ်းဖက် စစ်တပ်က ပြည်သူ ၅ ဦးကို လည်လှီး သတ်ဖြတ်ခြင်း၊ ပစ်ခတ် သတ်ဖြတ်ခြင်းများ လုပ်ဆောင်ခဲ့ကြောင်း လောင်းလုံးမြို့နယ် ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော် ရှဲဒိုးက ရန်ကုန်ခေတ်သစ်သတင်းဌာနသို့ ပြောကြားသည်။", "အောက်တိုဘာ ၁၂ ရက်နေ့မှ ၁၉ ရက်နေ့ အထိ လောင်းလုံးမြို့နယ်အတွင်း စစ်ကြောင်းထိုးနေသည့် အကြမ်းဖက် စစ်ကောင်စီ တပ်သားများက ပြည်သူ ၅ ဦးကို သတ်ဖြတ်ခဲ့ခြင်းဖြစ်ကြောင်း၊ အောက်တိုဘာ ၁၈ ရက်နေ့တွင် အောက်ရေဖြူ ကျေးရွာသား ကိုမင်းကိုကိုနှင့် အမည်မသိ ပြည်သူ လူငယ် ၁ ဦးကို လည်လှီးသတ်ဖြတ်ပြီး ရုပ်အလောင်းများကို ညင်းမော်ရွာ သင်္ချိုင်း အတွင်း မြေမြှုပ် ထားခဲ့ကြောင်း သိရသည်။", "ထို့ပြင် အောက်တိုဘာ ၁၆ ရက်နေ့ မွန်းလွဲပိုင်းတွင် စစ်တပ် စစ်ကြောင်းရွာထဲဝင်လာ၍ ဆိုင်ကယ်ဖြင့် ထွက်ပြေးလာသည့် ကဒက်ငယ်ထိန်ရွာမှ အသက် ၃၀ အရွယ် ကိုမင်းအောင် (ခေါ်) ကိုကန်းကန်းကို အကြမ်းဖက် စစ်ကောင်စီ တပ်သားများက အောက်ရေဖြူကျေးရွာနှင့် ကဒက်ငယ်ထိန်ရွာအကြားတွင် ပစ်သတ်ခဲ့ကြောင်း၊ ယင်းနေ့ ညနေပိုင်းတွင် ကျန်းမာရေး မကောင်း၍ အိပ်ယာထဲ၌ နေထိုင်ရသည့် ကဒက်ငယ်ထိန်ရွာမှ အသက် ၇၃ နှစ်အရွယ် ဒေါ်ခင်မြင့် (ခေါ်) ဒေါ်မငယ် သည်လည်း အကြမ်းဖက် စစ်ကောင်စီတပ်များ ပစ်ခတ်သော ကျည်ဆန်ထိမှန်ပြီး သေဆုံးခဲ့ကြောင်း Democracy Movement Strike Comittee – Dawei အဖွဲ့က ပြောဆိုသည်။", "အလားတူ နှလုံးရောဂါအခံရှိသည့် အောက်ရေဖြူရွာမှ အသက် ၅၀ အရွယ် ဒေါ်သက်သက်သည်လည်း အကြမ်းဖက် စစ်ကောင်စီတပ်ဖွဲ့ဝင်များ၏ ပစ်ခတ်သံများကို ကြောက်ရွံ့ထိတ်လန့်ပြီး အောက်တိုဘာ ၁၆ ရက်နေ့တွင် နှလုံးဖောက်၍ သေဆုံးခဲ့ကြောင်း သိရသည်။", "” ကျွန်တော်တို့ တစ်ယောက် အမည်ပဲ သိရတယ်။ ကျန်တဲ့ တစ်ယောက်က မျက်နှာတွေတောင် မမှတ်မိလောက်တဲ့ထိဖြစ်နေတော့ ဘယ်သူ ဘယ်ဝါဆိုတာတောင် မသိရတော့ဘူး။ ညင်းမော်ရွာ သင်္ချိုင်း အနောက်ဘက်မှာ သတ်ပြီးတော့ မြုပ်ခဲ့တာ စစ်ခွေး စစ်ကြောင်း မပြန်ခံ တစ်ရက်လောက်က သတ်ဖြတ်ခဲ့တာ အောက်တိုဘာလ ၁၈ လောက်က သတ်ဖြတ်ခဲ့တာ အောက်ရေဖြူ ကျေးရွာက ကိုမင်းကိုကို တစ်ယောက် အမည်ပဲသိရတယ်။ သူက သာမန် အရပ်သားပဲ စစ်ခွေး စစ်ကြောင်းနဲ့ တိုးမိပြီးတော့ ဖမ်းခံရတာ စစ်ကြောင်းမပြန်ခင်မှာ သတ်ခဲ့တာပေါ့။ စစ်ခွေးတွေ ဖမ်းသွားတဲ့ ကျန်တဲ့သူတွေကတော့ အကုန်လုံး ပြန်လွှတ်တယ်လို့တော့ သိရတယ်။ အခုလက်ရှိတွေ့တာတော့ အလောင်း ၂ လောင်းပဲရှိသေးတယ်။ ကျန်တော်တို့ မသိခင်ပါ သွားတဲ့ သူတွေရှိလာမရှိတာတော့ မသိရသေးဘူး” ဟု လောင်းလုံးမြို့နယ် ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော် ရှဲဒိုးက ရန်ကုန်ခေတ်သစ်သတင်းဌာနသို့ ပြောကြားသည်။", "အဆိုပါ အကြမ်းဖက် စစ်တပ် စစ်ကြောင်းသည် အောက်တိုဘာလ ၁၉ ရက်နေ့တွင် လောင်းလုံးမြို့ပေါ်ကို ပြန်လည် ဆုတ်ခွာသွားပြီး ပြည်သူပိုင် နေအိမ် ၁ လုံးကိုလည် မီးရှို့ဖျက်ဆီးခဲ့ကြောင်း လောင်းလုံးမြို့နယ် ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော် ရှဲဒိုးက ဆက်လက်ပြောဆိုသည်။"]
https://yktnews.com/2022/12/75838/	လောင်းလုံးတွင် စစ်တပ်က ပြည်သူ ၆ ဦးကို အကြောင်းမဲ့ ရိုက်နှက် ဖမ်းဆီး၊ မတ္တရာတွင် CDM သူနာပြု ၁ ဦးကို စစ်တပ်က အကြမ်းဖက် ဖမ်းဆီး	["လောင်းလုံးတွင် စစ်တပ်က ပြည်သူ ၆ ဦးကို အကြောင်းမဲ့ ရိုက်နှက် ဖမ်းဆီး၊ မတ္တရာတွင် CDM သူနာပြု ၁ ဦးကို စစ်တပ်က အကြမ်းဖက် ဖမ်းဆီး", "ရန်ကုန်၊ ဒီဇင်ဘာ ၂၃", "တနင်္သာရီတိုင်း ထားဝယ်ခရိုင်၊ လောင်းလုံးမြို့ပေါ်သို့ အကြမ်းဖက် စစ်ကောင်စီ ဝင်များ ဒီဇင်ဘာ ၂၂ ရက်နေ့ ည ၈ နာရီအချိန်တွင် ဝင်ရောက်၍ ပြည်သူ ၆ ဦး ကို အကြောင်းမဲ့ဖမ်းဆီးသွားကြောင်း ဒေသသတင်းရင်းမြစ်က ရန်ကုန် ခေတ်သစ်သို့ ပြောကြားသည်။", "“မြို့ပေါ်မှာ သူတို့ကားတွေ သွားလိုက်လာလိုက်လုပ်ပြီး ပတ်ဖမ်းနေတာ။ ဖမ်း မိတဲ့ သူတွေကို လောင်းလုံးရဲစခန်းကို ခေါ်သွားတယ်။ အသက်ကြီးပိုင်း တွေ လည်းပါတယ်လို့ သိရတယ်။ တစ်အိမ်ပြီး တစ်အိမ်သွားပြီး ဖမ်းနေတာ ပါ”ဟု ဒေသခံရွာသားတစ်ဦးက ပြောကြားသည်။", "ဖမ်းဆီးခံရသူများမှာ ဒေါ်မီးထွေး၊ ဒေါ်ယဥ်နွယ်၊ ဒေါ်ကျင်သန်း၊ ဒေါ်အေးသန်း၊ ဦးဖေသန်းနှင့် ဦးအောင်အောင်တို့ ဖြစ်ကြပြီး သာမန်ပြည်သူများသာ ဖြစ် ကြောင်း၊ စစ်ကောင်စီဝင်များသည် ရပ်ကွက်အတွင်း ကားသုံးစီးနှင့် လှည့်ပတ် ၍ ပြည်သူများကို ဖမ်းဆီးသွားခြင်း ဖြစ်ကြောင်း ဒေသတွင်းသတင်းရင်းမြစ်ထံမှ သိရှိရသည်။", "ထို့ပြင်မန္တလေးတိုင်း၊ မတ္တရာမြို့နယ်၊ ရွှေဖောင်ရွာတွင်လည်း CDM သူနာပြု ချစ်စန္ဒီဦး ကို စစ်ကောင်စီတပ်က ဒီဇင်ဘာ ၂၂ ရက်နေ့ ညနေ ၄ နာရီဝန်းကျင် အချိန် ဓာတ်ပုံနှင့်တကွ လာရောက် ရိုက်နှက် ဖမ်းဆီးသွားကြောင်း ဒေသ ပြည် သူ များက ရန်ကုန်ခေတ်သစ်ထံသို့ သတင်းပေးပို့သည်။", "“သူက ဒီနယ်ကမဟုတ်ဘူး။ အဲဒါ ဒလန်သတင်းပေးတယ်ထင်တယ်။ ဓာတ်ပုံ နဲ့ကို လာဖမ်းတာ။ CDM သူနာပြုပါ။ ဘယ်ဆေးရုံလဲတော့မသိဘူး။ ရိုက်နှက် အဖမ်း တော့ ခံလိုက်ရတယ်” ဟု ဒေသပြည်သူတစ်ဦးက ပြောဆိုသည်။", "ဓာတ်ပုံ- ယခုနှစ် ဧပြီလအတွင်း အကြမ်းဖက်စစ်ကောင်စီတပ်များက ရန်ကုန် မြို့ တွင် ညအချိန် လူငယ်များကို လိုက်လံ ဖမ်းဆီးနေစဉ်။"]
https://yktnews.com/2023/08/119172/	လောင်းလုံးတွင် စစ်တပ်က အင်အားဖြည့်တင်းနေပြီး အရပ်ဝတ်များဖြင့် သတင်းစုဆောင်းနေ၊ ပြည်သူများ သတိကြီးစွာ နေထိုင်ရန်နှင့် ညအချိန် အပြင်မထွက်ရန် လောင်းလုံး PDF ထုတ်ပြန်	["လောင်းလုံးတွင် စစ်တပ်က အင်အားဖြည့်တင်းနေပြီး အရပ်ဝတ်များဖြင့် သတင်းစုဆောင်းနေ၊ ပြည်သူများ သတိကြီးစွာ နေထိုင်ရန်နှင့် ညအချိန် အပြင်မထွက်ရန် လောင်းလုံး PDF ထုတ်ပြန်", "ရန်ကုန်၊ သြဂုတ် ၂၁", "တနင်္သာရီတိုင်း၊ လောင်းလုံးမြို့နယ်တွင် အကြမ်းဖက် စစ်တပ်က အင်အားဖြည့်တင်းနေပြီး အရပ်ဝတ်များဖြင့် သတင်းစုဆောင်းနေကြောင်း လောင်းလုံးမြို့နယ် ပြည်သူ့ကာကွယ်ရေး တပ်ဖွဲ့ LLPDF မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "အကြမ်းဖက် စစ်တပ်သည် လောင်းလုံးမြို့နယ်အတွင်း သာလွန်အင်အားဖြင့် အင်အားဖြည့်တင်းနေမှုများ ဆက်တိုက်ပြုလုပ်နေပြီး နေရာအနှံ ကျေးရွာများတွင်လည်း ရေခဲချောင်းရောင်းသမားများ ၊ အင်္ကျီ ၊စောင် ခေါင်းအုံး ၊ ဖျာလိပ်၊ သံတိုသံစ ၊ ဆံပင် ၊ရောင်းသမားများ သွားလာနေမှုများစွာရှိနေပြီး Ambulance (နာရေး /လူ မှုကူညီရေးကားများ ၊ ဘုန်းကြီးကျောင်းတံဆိပ်ကပ်ထားသော ကားများဖြင့် မျက်နှာစိမ်းများ များစွာ သွားလာနေမှုရှိနေကြောင်း သိရသည်။", "” စစ်ခွေးတွေက အင်အားတွေ နေရာအနှံ ဖြည့်တင်းထားတယ်။ တချို့ နေရာတွေမှာ တပ်သား အလဲ အပြောင်းတွေလည်း လုပ်ဆောင်ထားတယ်။ ထားဝယ်မြို့ဘက်နေ လောင်းလုံးဘက်ကို ရေခဲချောင်းရောင်းသမား တွေ သံတိုသံစ ဝယ်သမားတွေ လာနေကြပြီး နယ်မြေခံမဟုတ်တဲ့ သူတွေ များစုဖြစ်တယ်။ စစ်ဆေးတဲ့ အခါ ဘာမှ မသိတာတွေဘဲ ဖြစ်နေရလို့ နောက်တစ်ခါ လောင်းလုံးကို မလာဖို့ ပြောပြီး ပြန်ပြန်လွှတ်နေရတာ ၁၀ ဦးထက်မက ဖြစ်နေပါပြီ ထားဝယ်စကားမပြောတဲ့ သူတွေ က အများစုပါ။ ပြည်သူလား ခွေးသူလျိုလား ဘာမှန်းမသိတော့ တော်တော်လေး သတိထားပြီး စစ်ဆေးလုပ်ဆောင်နေရတာတွေရှိပါတယ်” ဟု လောင်းလုံးမြို့နယ် ပြည်သူ့ကာကွယ်ရေး တပ်ဖွဲ့ LLPDF မှ တာဝန်ရှိသူ တစ်ဦးကပြောဆိုသည်။", "တော်လှန်ရေးအရှိန် မြင့်မားလာသည့်နှင့်အမျှ အကြမ်းဖက် စစ်တပ်က ပြည်သူ အသွင်ဆောင်ယူခြင်း ၊ ပြည်သူ့ကာကွယ်ရေးတပ်သား အသွင်ယူခြင်း၊ အရပ်ဝတ်များဖြင့် သွားလာ သတင်းယူနေခြင်း များစွာ လည်းရှိနေခဲ့ကြောင်း၊ လောင်းလုံးမြို့နယ်ရှိ ပြည်သူများအနေဖြင့် အထူး သတိကြီးစွာ ရှိနေပေးရန်နှင့် ည ၈:၀၀ မှ နံနက် ၄ နာရီ အထိ ခရီးသွားလာခြင်း လုံးဝ မပြုလုပ်ရန်၊ မသိရှိသော သူစိမ်းများနှင့် ပြောဆိုဆက်ဆံမှုများ မပြုလုပ်ရန်၊ မလိုလားအပ်ဘဲ ခရီးသွားလာမှုများ မပြုလုပ်ရန်နှင့် ခရီးသွားလာမှု ရှိခဲ့လျှင် ကားမှန်တံခါးများချထားပေးပါရန် မေတ္တာရပ်ခံ တောင်းဆိုထားကြောင်း သိရှိရသည်။", "ထို့ပြင် အနယ်နယ်အရပ်ရပ်ရှိ ပြည်သူ့ကွယ်ရေးအဖွဲ့များအနေဖြင့် လောင်းလုံးမြို့နယ်အတွင်းသို့ အကြောင်းတစ်စုံတစ်ရာကြောင့် လာခဲ့မည်ဆိုပါက လောင်းလုံးမြို့နယ် ပြည်သူ့ကာကွယ်ရေးတပ် ဖွဲ့-LPDF ကို အသိပေးပြီး၍ လာရောက်ကြပါရန် နှင့် မြို့နယ်အတွင်းရောက်ရှိနေသော လက်နက်ကိုင် တော်လှန်ရေးအင်အားစုများလည်း အသိပေး ပူးပေါင်း လုပ်ဆောင်မှုဖြင့် ကူညီပေးပါရန် ထပ်ဆင့် တောင်းဆို လိုကြောင်း လောင်းလုံးမြို့နယ်ပြည်သူ့ကာကွယ်ရေးတပ်ဖွဲ့ လောင်းလုံး (ပကဖ) ကထုတ်ပြန်ထားသည်။"]
https://yktnews.com/2024/11/192234/	လောင်းလုံးတွင် စစ်တပ်စခန်းများဖြစ်သော မိုက်ခရိုဝေ့တာဝါတိုင်၊ စီမံကိန်း ရုံး တို့ကို ဒရုန်းဖြင့် ဗုံးကျဲမှု စစ်သား ၃ ဦးသေဆုံးဟုဆို	["လောင်းလုံးတွင် စစ်တပ်စခန်းများဖြစ်သော မိုက်ခရိုဝေ့တာဝါတိုင်၊ စီမံကိန်း ရုံး တို့ကို ဒရုန်းဖြင့် ဗုံးကျဲမှု စစ်သား ၃ ဦးသေဆုံးဟုဆို", "ရန်ကုန်၊ နိုဝင်ဘာ ၁၆", "တနင်္သာရီတိုင်း ၊ လောင်းလုံးမြို့နယ်အတွင်းရှိ အကြမ်းဖက်စစ်တပ်စခန်းများ ဖြစ်သော မိုက်ခရို ဝေ့တာဝါတိုင်စခန်း နှင့် စီမံကိန်းရုံးတို့ရှိ စစ်တပ်ကို ဒရုန်းဖြင့် ဗုံးကျဲတိုက်ခိုက်ခဲ့ရာ စစ်သား ၃ ဦးသေဆုံးခဲ့ကြောင်း လောင်းလုံးမြို့ နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိ သူ တစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "နိုဝင်ဘာလ ၅ ရက်နေ့ ကျောက်နီမော်ကျေးရွာအောက်ပိုင်းအောက်ကျောက်ဝပ် ၊ ညောပြင်ကျေး ရွာများသို့ အကြမ်းဖက်စစ်ကောင်စီတပ်သား ၃၀ ကျော်ခန့် စစ်ကြောင်းထိုးဆင်းခဲ့သဖြင့် နိုဝင်ဘာလ ၆ ရက်နေ့တွင် မိုက်ခရိုဝိတ်တာဝါတိုင်စခန်းကို လည်းကောင်း ၊ နိုဝင်ဘာလ ၁၁ ရက်နေ့တွင် စစ်တပ်စခန်းချရာ စီမံကိန်း ရုံးကို လည်ကောင်း လောင်းလုံး PDF က အသီးသီး ဗုံးကျဲတိုက်ခိုက်ခဲ့ကြောင်း သိရသည်။", "“၃ ဦးသေတယ်လို့ သတင်းရထားတယ်၊ သေချာခိုင်လုံအောင်တော့ ထပ်စုံစမ်းနေတုန်းပါ။ ကျောက်နီ မော်မှာက စခန်း ၃ ခုခွဲပြီး နေကြတယ်။ မိုက်ခရိုဝိတ်တာဝါတိုင်စခန်း၊ ကျောက်နီမော် ဘုရားကုန်း စခန်း၊ စီမံကိန်းစက်ရုံစခန်း တွေနဲ့ ပင်လယ်ထဲမှာလည်း စစ်သင်္ဘောတစ်စီး အမြဲရှိတယ်။ တိုက်ခိုက်မှု အပြီးမှာတော့ အင်အားထပ်ဖြည့်တာမရှိသေးဘူး။ ဒီနေ့မနက်ပိုင်းမှာတော့ လောင်းလုံးအပေါ်ရှိ သံပုံ တောင်စခန်းကနေ အင်အား ၂၀ လောက် မင်းရပ်ကျေးရွာဘက်ကို စစ်ကြောင်းထိုးထွက်လာတာ တော့ရှိတယ်” ဟု လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ တာဝန်ရှိသူက ရန်ကုန် ခေတ်သစ်သတင်းဌာနထံသို့ ပြောကြားသည်။", "အဆိုပါတိုက်ခိုက်မှုများကို လောင်းလုံးမြို့နယ်ပြည်သူ့ကာကွယ်ရေးတပ်ဖွဲ့ (ပကဖ) ၊ ထားဝယ်ခရိုင် ဒရုန်းစစ်ဆင်ရေးအဖွဲ့ ၊ ဖယ်ဒရယ်ဓူဝံပြောက်ကျားတပ်ဖွဲ့ ၊ YPPDF နှင့် နွေဦးပြောက်ကျားတပ်ဖွဲ့တို ပူးပေါင်းကာ တိုက်ခိုက်ခဲ့ခြင်းဖြစ်ပြီး ပြည်သူ့ကာကွယ်ရေးတပ်ဖွဲ့ဝင်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရသည်။"]
https://yktnews.com/2023/04/96957/	လောင်းလုံးတွင် စစ်တပ်နှင့် ပူးပေါင်းကာ မူးယစ်ဆေးဝါးဒိုင် လုပ်ဆောင်သည့် လက်နက်ကိုင် စစ်မှုထမ်းဟောင်း တစ်ဦး ပစ်ခတ်ခံရပြီး သေဆုံး	["လောင်းလုံးတွင် စစ်တပ်နှင့် ပူးပေါင်းကာ မူးယစ်ဆေးဝါးဒိုင် လုပ်ဆောင်သည့် လက်နက်ကိုင် စစ်မှုထမ်းဟောင်း တစ်ဦး ပစ်ခတ်ခံရပြီး သေဆုံး", "ရန်ကုန်၊ ဧပြီ ၁၁", "တနင်္သာရီတိုင်း၊ လောင်းလုံးမြို့နယ်တွင် စစ်တပ်နှင့် ပူးပေါင်းကာ မူးယစ်ဆေးဝါးဒိုင် လုပ်ဆောင်သည့် လက်နက်ကိုင် စစ်မှုထမ်းဟောင်း တစ်ဦး ပစ်ခတ်ခံရပြီး သေဆုံးခဲ့ကြောင်း LLPDF တပ်ဖွဲ့ထံမှ သိရသည်။", "ဧပြီလ ၁၁ ရက်နေ့ ညနေ ၃ နာရီ ၃၀ မိနစ်ခန့်တွင် လောင်းလုံးမြို့နယ်၊ စစ်ပြဲကျေးရွာတွင် နေထိုင်သည့် စစ်ကောင်စီနှင့် ပူးပေါင်းကာ မူးယစ်ဆေးဝါးဒိုင် လုပ်ကိုင်နေသည့် လက်နက်ကိုင် စစ်မှုထမ်းဟောင်း မျိုးမောင် ကို လောင်းလုံးမြို့နယ် ပြည်သူ့ကာကွယ်ရေး တပ်ဖွဲ့ – LLPDF မှ ပစ်ခတ် တိုက်ခိုက်ခဲ့ပြီး ပွဲချင်းပြီး သေဆုံးခဲ့ကြောင်း သိရသည်။", "သေဆုံးသွားသော မျိုးမောင်ထံမှ ဘော်ကာ အရှည် ၁ လက်၊ ပွိုင့် 22 ခေါက်ချိုးအတို ၂ လက်၊ ဂစ်သေနတ် ၁ လက် ၊ ဘော်ကာကျည် ၃ တောင့် ၊ ပွိုင့် 22 ကျည် ၁၇ တောင့်၊ ဓား ၂ လက် ၊ WY ဆေးပြား ၂၃၂ ပြား၊ Ice မူးယစ်ဆေး ထုတ်သေး ၁ ထုတ် ၊ လေးခွ ၁ ခု ၊ မှတ်ပုံတင်၊ ယဉ်မောင်းလှိုင်စင်၊ ဖုန်း ၃ လုံး၊ ပိုက်ဆံ ၂၄၅၀၅၀ ကျပ် ၊ ဆေးလိပ် ၂ ဗူး နှင့် မူးယစ် ဆေးဝါးသုံးစွဲရာတွင် အသုံးပြုသည့် ဆက်စပ်ပစ္စည်းများကို သိမ်းဆည်းရမိခဲ့ကြောင်း သိရသည်။", "စစ်မှုထမ်းဟောင်း မျိုးမောင်သည် လက်ရှိချိန်တွင် စစ်ကောင်စီနှင့် အကျိုးတူ မူးယစ်ဆေးဝါးများရောင်းချခြင်း၊ ကျေးရွာအတွင်း၌လည်း ရံဖန်ရံခါ သေနတ်ပစ်ဖောက် ခြင်းများပြုလုပ်ပြီး စစ်ကောင်စီနှင့် အမြဲတွေ့ဆုံနေသူတစ်ဦးလည်းဖြစ်ကြောင်း LLPDF တပ်ဖွဲ့ထံမှ သိရသည်။"]
https://yktnews.com/2023/08/116888/	လောင်းလုံးတွင် စစ်တပ်၏ ရိက္ခာတင်ကား ၁ စီးကို PDF တပ်ဖွဲ့က လိုက်လံ ပစ်ခတ် ဖမ်းဆီးစဥ် ပြည်သူ ၁ ဦး ကျည်ထိမှန်သေဆုံး	["လောင်းလုံးတွင် စစ်တပ်၏ ရိက္ခာတင်ကား ၁ စီးကို PDF တပ်ဖွဲ့က လိုက်လံ ပစ်ခတ် ဖမ်းဆီးစဥ် ပြည်သူ ၁ ဦး ကျည်ထိမှန်သေဆုံး", "ရန်ကုန်၊ ဩဂုတ် ၇", "တနင်္သာရီတိုင်း၊ လောင်းလုံးမြို့နယ်တွင် အကြမ်းဖက် စစ်တပ်၏ ရိက္ခာတင်ကား ၁ စီးကို PDF တပ်ဖွဲ့က လိုက်လံ ပစ်ခတ် ဖမ်းဆီးစဥ် ပြည်သူ ၁ ဦး ကျည်ထိမှန်သေဆုံးခဲ့ကြောင်း လောင်းလုံး မြို့နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြော ကြားသည်။", "ယမန်နေ့ ဩဂုတ်လ ၆ ရက် နံနက်ပိုင်းက လောင်းလုံးမြို့နယ်၊ လေကြောင်းရန်ကာကွယ်ရေး စခန်း (လားဘိုတောင်စခန်း)နှင့် စမ်းလှေန်တောင်ပေါ်ရှိ မိုင်တဲတာဝါတိုင်စခန်းအတွက် ရိက္ခာများဖြည့်တင်း ရန် ထားဝယ်မြို့ပေါ်တွင် တက်ရောက်ဝယ်ယူနေကြောင်း သတင်းအရ ထားဝယ်-လောင်းလုံးလမ်းပိုင်း တနေရာ စောင့်ဖမ်းရန် ပြည်သူ့ကာကွယ်ရေးတပ်ဖွဲ့ဝင်များက စောင့်ဆိုင်းခဲ့ကြောင်း၊ ထို့သို့ စောင့်ဆိုင်း နေစဉ် နေ့လည် ၁၂ နာရီခန့်၌ ရိက္ခာများဝယ်ယူပြီး ပြန်လာသည့် အကြမ်းဖက်စစ်ကောင်စီကားကို ရပ် တန့်ရန် လမ်းပိတ်တားဆီးရာ ရပ်နားခြင်းမရှိပဲ လမ်းပေါ်ရှိ ပြည်သူ့ကာကွယ်ရေး ရဲဘော်များကို ကား နှင့်တိုက်ကာ မောင်းပြေးသွားကြောင်း သိရသည်။", "အကြမ်းဖက်စစ်သားများမှ ကားနှင့်တိုက်သော်လည်း ပြည်သူ့ကာကွယ်ရေးတပ်ဖွဲ့ဝင်များမှာ အလျှင် အမြန်ရှောင်တိမ်းနိုင်ခဲ့သ ဖြင့် ပွန်းပဲ့ဒဏ်ရာမျှသာရရှိခဲ့ပြီး ထွက်ပြေးသွားသော ကားကို လိုက်လံ ပစ်ခတ်ဖမ်းဆီးရာ အင်းဇောက်ကျေးရွာ လမ်းဆုံအနီးရှိ ဘိလိယက်ခုံရှေ့၌ ကားဘီးပေါက်ကာ ထိုး ရပ်သွားပြီး အကြမ်းဖက်စစ်သားများမှာ ဘိလိယက်ခုံဆိုင်နောက်ဘက်သို့ ထွက်ပြေးသွား သဖြင့် ပစ် ခတ်ဖမ်းဆီးရာ တစ်ဦးသေဆုံးခဲ့ကြောင်း သိရသည်။", "“ပစ္စည်းတွေ မယူဘဲ ဆုတ်လိုက်ရတယ်။ စစ်ခွေးတွေက သာလွန်အင်အားနဲ့ နှစ်ဘက် ညှပ်ဆင်းလာလို့ ပြည်သူတွေ စစ်ရေး သတိရှိနေပေးရန် တောင်းဆိုချင်ပါတယ်။ ကျွန်တော်တို့လည်း အကောင်းဆုံးကြိုးစားလုပ်ဆောင်နေပါတယ်။ မတော်တဆ ကျည်ထိ သေဆုံးခဲ့ရသော အပြစ်မဲ့ပြည်သူတစ်ဦး အတွက်လည်း များစွာ ဝမ်းနည်းကြေကွဲရပါတယ်” ဟု လောင်းလုံး မြို့နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိသူတစ်ဦးကပြောဆိုသည်။", "ထွက်ပြေးလွတ်မြောက်သွားသော အကြမ်းဖက်စစ်သားများကို လိုက် လံဖမ်းဆီးစဉ် ထားဝယ်မြို့ ပေါ် မှ စစ်ကား ၂ စီးဖြင့် အကြမ်းဖက်စစ်သား ၄၀ ခန့်နှင့် လောင်းလုံးမြို့မ ရဲစခန်းမှ ကား ၃ စီး အင် အား ၃၀ ခန့်ရောက်ရှိလာသဖြင့် ချက်ချင်းပြန်လည် ဆုတ်ခွာခဲ့ရကြောင်း၊ ရောက်ရှိလာသော အကြမ်းဖက်စစ် ကောင်စီတပ်ဖွဲ့ဝင်များမှလည်း ခရီးသွားပြည်သူ များကို စစ်ဆေးခြင်း၊ လွတ်မြောက်သွားသော ၎င်းတို့ တပ်သားများကို ရှာဖွခြင်းများ ၂ နာရီခန့်ကြာသည် အထိ ပြုလုပ်ခဲ့ကာ ပြန်သွားခဲ့ကြောင်း သိရသည်။", "ထိုပစ်ခတ်မှုဖမ်းဆီးမှုအတွင်း သေဆုံးသူအား ဆက်လက်စုံစမ်းရာ သေဆုံးသူသည် အကြမ်း ဖက် စစ် ကောင်စီတပ်သားမဟုတ်ပဲ ဘိလိယက်ခုံရောက်ရှိနေသူ အပြစ်မဲ့ပြည်သူ ကိုမျိုးဇော်လတ်ဖြစ် နေ သည်ကို သိရှိရကြောင်း၊ အခင်းဖြစ်ပွားချိန်က ဘိလိယက်ခုံအတွင်း ပြည်သူ ၁၀ ဦးခန့်ရှိနေပြီး အကြမ်းဖက်စစ်သားများ ဆိုင်ထဲသို့ ဝင်လာချိန် ကြောက်လန့်ကာ အကြမ်းဖက်စစ်သားများနှင့်အတူ ထွက်ပြေးရာက ကျည်ထိမှန်သေဆုံးခဲ့ခြင်းဖြစ်ကြောင်း စုံစမ်းသိရှိရသည်ဟု ဆိုသည်။", "ယင်းသို့ အပြစ်မဲ့ ပြည်သူတစ်ဦး ကျည်ထိမှန်သေဆုံးခဲ့ရသည့်အပေါ် လောင်းလုံးမြို့နယ် ပြည်သူ့ကာ ကွယ် ရေးတပ်ဖွဲ့အနေဖြင့် တာဝန်ခံမှု၊ တာဝန်ယူမှုရှိစွာဖြင့် တာဝန်ယူသွားမည်ဖြစ်ပြီး ကျန်ရစ်သူ မိသား စုနှင့် အတူ ထပ်တူဝမ်းနည်းရပါကြောင်း လောင်းလုံးမြို့နယ်ပြည်သူ့ကာကွယ်ရေးတပ်ဖွဲ့က ထုတ်ပြန်ထား သည်။"]
https://yktnews.com/2024/12/195389/	လောင်းလုံးတွင် စစ်သား အချင်းချင်း မှားယွင်းပစ်ခတ်မှုကြောင့် ၁ ဦးသေဆုံး၊ စစ်တပ်က ကျေးရွာများကို ဆက်တိုက် စစ်ကြောင်းထိုးနေ	["လောင်းလုံးတွင် စစ်သား အချင်းချင်း မှားယွင်းပစ်ခတ်မှုကြောင့် ၁ ဦးသေဆုံး၊ စစ်တပ်က ကျေးရွာများကို ဆက်တိုက် စစ်ကြောင်းထိုးနေ", "ရန်ကုန်၊ ဒီဇင်ဘာ ၁၂", "တနင်္သာရီတိုင်း၊ လောင်းလုံးမြို့နယ်တွင် အကြမ်းဖက် စစ်သား အချင်းချင်း မှားယွင်းပစ်ခတ်မှုကြောင့် ၁ ဦးသေဆုံးပြီး စစ်တပ်က ကျေးရွာများကို ဆက်တိုက် စစ်ကြောင်းထိုးနေကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော်ရှဲဒိုးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ယနေ့ ဒီဇင်ဘာလ ၁၂ ရက်နေ့တွင် ထားဝယ်ဘက်မှ လောင်းလုံးမြို့နယ် အပေါ်ပိုင်းကို စစ်ကြောင်းထိုးလာသည့် အကြမ်းဖက် စစ်ကောင်စီ တပ်သားများသည် မင်းရပ်ရွာကို ရောက်ရှိနေစဉ် ဆိုင်ကယ်စီးလာသည့် လမ်းသွားလမ်းလာ လူငယ် ၂ ဦးကို တားဆီး၍ စစ်ဆေးမှုများ ပြုလုပ်ရန် လုပ်ဆောင်စဉ် လူငယ် ၂ ဦးကို ထွက်ပြေးခဲ့ကြောင်း သိရသည်။", "အဆိုပါ ထွက်ပြေးသွားသော လူငယ် ၂ ဦးကို အကြမ်းဖက် စစ်ကောင်စီ တပ်သားများက လိုက်လံ ပစ်ခတ်နေစဉ် မင်းရပ်ရွာတွင် ကျန်ရှိနေသော စစ်ကောင်စီ တပ်သားများက ၄၀ မမ လက်နက်ကြီးများဖြင့် ပစ်ခတ်ခဲ့သောကြောင့် စစ်ကောင်စီ တပ်သားရှိရာနေရာကို ကျရောက်ပေါက်ကွဲခဲ့ပြီး ၁ ဦး သေဆုံးကာ ၂ ဦး ထိခိုက်ဒဏ်ရာရရှိခဲ့ကြောင်း သိရှိရသည်။", "ထို့နောက် အကြမ်းဖက် စစ်ကောင်စီ တပ်သားများက ရာဘာပြားများတင်‌ဆောင်လာသော ကား ၁ စီးကို ချောဆွဲပြီး သေဆုံးသွားသော စစ်သား အလောင်းနှင့် ဒဏ်ရာရရှိသူ ၂ ဦးကိုတင်ဆောင်ကာ ဆေးရုံကို ပို့ဆောင်ခဲ့ကြောင်း သိရသည်။", "” ဒီနေ့နေ့လည်က မင်းရပ်ရွာကို ရောက်ရှိနေတဲ့ခွေးစစ်ကြောင်းက လမ်းသွားလာ လူငယ် ၂ ဦးကို တားပြီး ဆိုင်ကယ်ကို စစ်ဆေးဖို့ အလုပ်မှာ ရုတ်တရက်ထွက်ပြေးသွားတဲ့ အတွက်ကြောင့် စစ်ခွေးတွေက ၂ ဖွဲ့ခွဲပြီး လိုက်လံ ပစ်ခတ်တာ အဲလိုလိုက်ပစ်တဲ့ အချိန်အနောက်မှာ ကျန်ခဲ့တဲ့ ခွေးတွေကပါ ၄၀ မမ ၄ လုံးနဲ့ လှမ်းပစ်လို့ သူ့လူပဲသူပြန်ကျပြီး စစ်ခွေး ၁ ကောင်သေတယ်။ ၂ ကောင်ကတော့ ထိခိုက်ဒဏ်ရရတယ်။ အဲကောင်တွေကို ပြည်ပိုင်ကား ၁ စီးပေါ် ချောဆွဲပြီး တင်သွားတယ်။ လူငယ် ၂ ဦးလည်းလွတ်မြောက်တယ်” ဟု လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော်ရှဲဒိုးက ပြောဆိုသည်။", "အကြမ်းဖက် စစ်တပ်သည် လောင်းလုံးမြို့နယ် အထက်ပိုင်းရှိ ကျေးရွာများကို ယနေ့ နံနက်ပိုင်းမှစတင်၍ အင်အား ၂၀၀ ကျော်ဖြင့် စစ်ကြောင်းထိုးနေခြင်းဖြစ်ပြီး အရပ်သားပြည်သူများ ဖမ်းဆီးခံရမှု ရှိသော်လည်း အရေအတွက်ကို အတည်ပြုနိုင်ခြင်းမရှိသေးကြောင်း သိရသည်။", "ထို့ပြင် လောင်းလုံးမြို့နယ် အောင်ပိုင်းရှိ အကြမ်းဖက် စစ်တပ် စခန်းများ တိုက်ခိုက်ခံရမည်ကို စိုးရိမ်သောကြောင့် ရေလမ်းဖြင့် အင်အား ၅၀ ကျော် ဖြည့်တင်းထားကြောင်း သိရှိရသည်။"]